title: Eva González

text: Missinuransa jälkeen González työskenteli mallina Madridin, Barcelonan ja Sevillan muotiviikoilla sekä Viceroyn, Tampaxin, Airen ja Reebokin mainoksissa. Televisiotyöt hän aloitti toimittajana Antena 3:n ohjelmassa "Uhf" vuonna 2004 ja sittemmin hän on juontanut muun muassa La Sextan keskusteluohjelmia "Dímelo al oído" ja "Fenómenos". Hän on myös esiintynyt "Maximin" kansikuvatyttönä ja vieraillut suositussa "Serranon perhe" -draamasarjassa.


title: Eva González

text: González seurusteli Espanjan jalkapallomaajoukkueen ja Real Madridin maalivahdin Iker Casillasin kanssa. Saksalainen "Die Welt" -lehti nimesi hänet kauneimmaksi jalkapallon vuoden 2006 maailmanmestaruuskilpailuihin osaa ottaneen pelaajan puolisoksi.


title: Galina Prozumenštšikova

text: Galina Nikolajevna Prozumenštšikova (, myöh. Stepanova (Степанова) ja Ivannikova (Иванникова), 26. marraskuuta 1948 Sevastopol – 19. heinäkuuta 2015) oli venäläinen uimari ja olympiavoittaja, joka edusti urallaan Neuvostoliittoa.


title: Galina Prozumenštšikova

text: Prozumenštšikova voitti 200 metrin rintauinnin olympiakultaa Tokion kesäolympialaisista vuonna 1964. Hän voitti myöhemmällä urallaan vielä kaksi olympiahopeaa ja -pronssia, ensiksi Méxicosta 1968 hopean 100 metrin rintauinnista ja pronssin 200 metrin rintauinnista. Neljä vuotta myöhemmin Münchenistä kolmivuotiaan tytön äiti nappasi samat mitalit samoilta matkoilta. Prozumenštšikova rikkoi uransa aikana yhteensä viisi maailmanennätystä.


title: Galina Prozumenštšikova

text: Prozumenštšikova kahmi myös Euroopan-mestaruuskilpailuista menestystä. Hän voitti Utrechtissä 1966 kullan 200 metrin rintauinnista ja hopean 4 × 100 m sekauintiviestistä. Neljä vuotta myöhemmin Barcelonassa hän voitti samat mitalit ja otti vielä niiden lisäksi voiton 100 metrin rintauinnissa. Hän lopetti uransa vuoden 1972 jälkeen.


title: Galina Prozumenštšikova

text: Prozumenštšikova oli naimisissa Juri Ivannikovin kanssa, jonka kanssa hänellä oli poika Grigori. Hänellä oli aikaisemmasta suhteestaan tytär Irina Stepanova. Prozumenštšikova valittiin vuonna 1977 "International Swimming Hall of Famen" jäseneksi.


title: Pentti Rummakko

text: Pentti Juhani Rummakko (12. lokakuuta 1943 Saarijärvi – 9. joulukuuta 2008 Jyväskylä) oli suomalainen kestävyysjuoksija. Hänen päämatkansa oli maraton.


title: Pentti Rummakko

text: Rummakko edusti Suomea kolmien arvokisojen maratonjuoksussa. Méxicon olympialaisissa 1968 ja Ateenan EM-kisoissa 1969 hän keskeytti. Helsingin EM-kisoissa 1971 hän sijoittui parhaana suomalaisena kuudenneksi. Pohjoismaiden mestaruuden hän voitti vuosina 1968 ja 1969 ja oli PM-kilpailun ulkopuolisena nopein myös vuonna 1970. Bostonin maratonilla hän sijoittui neljänneksi vuonna 1969.


title: Pentti Rummakko

text: Seuratasolla Rummakko edusti Äänekosken Urheilijoita ja Jyväskylän Kenttäurheilijoita. Hän voitti maratonjuoksun Suomen mestaruuden vuosina 1968, 1969 ja 1971. Maastojuoksun SM-kilpailuissa hän sijoittui pronssille henkilökohtaisessa kilpailussa vuonna 1969 ja joukkuekilpailussa vuonna 1970. Vuonna 1970 hän voitti Seura-lehden suurmaratonin, jossa juostiin 110 kilometriä kolmen päivän aikana.


title: Rafael Lindqvist

text: Isak Rafael Lindqvist (15. tammikuuta 1867 Oulu – 10. lokakuuta 1952 Helsinki) oli suomenruotsalainen kirjailija, toimittaja sekä venäjänkieliseen kirjallisuuteen ja runouteen erikoistunut ruotsintaja. Parhaiten hänet muistetaan suositun poliittisen pilalehden "Fyrenin" pitkäaikaisena julkaisijana. Hän kirjoitti satiirisia poliittisia runoja nimimerkillä "Sepia". Mielipiteiltään Lindqvist oli jyrkkä svekomaani, oikeistolainen ja antisemitisti.


title: Rafael Lindqvist

text: Rafael Lindqvistin isä oli Oulun lääninarkkitehti ja myöhempi yleisten rakennusten ylihallituksen ylijohtaja Ludvig Isak Lindqvist. Hänen äidinpuoleinen isoisänsä oli professori Johan Gabriel Linsén. Lindqvist kirjoitti ylioppilaaksi Helsingin Svenska normallyceumista vuonna 1886 ja liittyi sen jälkeen vapaaehtoisena Suomen kaartiin. Hän siirtyi Venäjän keisarikunnan armeijaan liittymällä vuonna 1888 Tšugujevissa toimineeseen Kljastitskin husaarirykmenttiin, mutta jätti jo seuraavana vuonna sotilasuran. Hän kuitenkin säilytti koko loppuikänsä suuren kiinnostuksen Venäjään ja venäläiseen kulttuuriin. Seuraavina vuosina Lindqvist työskenteli useiden suomalaisten teollisuusyritysten kirjeenvaihtajana Pietarissa ja toimi samalla myös useiden suomalaisten ja ruotsalaisten lehtien kuten "Hufvudstadsbladetin", "Nya Pressenin" ja "Dagens Nyheterin" kirjeenvaihtajana. Hän sai Suomessa mainetta Venäjän olojen asiantuntijana.


title: Rafael Lindqvist

text: Lindqvist valmistui 1893 filosofian kandidaatiksi ja opiskeli 1894–1898 Moskovan yliopistossa venäjän kieltä. Hän käänsi vuosisadan vaihteesta alkaen useiden venäläisten kirjailijoiden kuten Leo Tolstoin teoksia ruotsiksi. Lindqvistin ensimmäinen julkaistu käännös oli 1899–1900 ilmestynyt auktorisoitu ruotsinnos Tolstoin romaanista "Ylösnousemus". Lindqvist oli yksi myös ensimmäisiä suomalaisia, jotka kiinnittivät huomiota Maksim Gorkin tuotantoon, ja hän ruotsinsi tältä useita teoksia. Hänen ruotsinnoksensa ilmestyivät vain Suomessa. Vuosina 1902–1906 Lindqvist toimi Helsingin yliopiston kirjaston venäläisen kokoelman amanuenssina.


title: Rafael Lindqvist

text: Eräs Lindqvistin pitkäaikainen hanke oli kääntää ruotsiksi ja julkaista edustava kokoelma venäläistä runoutta vanhoista kansanrunoista aina uusimpaan lyriikkaan. Painotus oli Suomea tai Ruotsia jollain tavoin koskettaneissa runoissa. Kokoelman nimeksi tuli "Ur Rysslands sång". Ensimmäinen osa ilmestyi 1904 ja kolme muuta osaa 1930-luvun puolivälissä. Viimeiseen osaan sisältyi myös neuvostoliittolaisen ja emigranttivenäläisten kirjoittamia runoja. Poliittisista mielipiteistään huolimatta Lindqvist oli kiinnostunut neuvostorunoudesta, ja hänen 1924 julkaisemansa käännöskokoelma "Sånger i rött och svart" sisälsi muun muassa Vladimir Majakovskin ja Aleksandr Blokin runoja. Lindqvistin 1935 julkaisema "Rysslands judiska skalder" sisälsi ensimmäiset ruotsinnokset Boris Pasternakin ja Osip Mandelštamin runoista. Viimeinen neuvostorunokokoelma "Under röd himmel" ilmestyi 1945 ja sisälsi uudempien tekijöiden kuten Aleksandr Tvardovskin runoja.


title: Rafael Lindqvist

text: Lindqvist ruotsinsi myös suomenkielistä runoutta, ja julkaisi siitä kaksi kokoelmaa nimellä "Finsk lyrik" vuosina 1926 ja 1932.


title: Rafael Lindqvist

text: Lindqvist osti vuonna 1904 viisi vuotta aiemmin perustetun pilalehti "Fyrenin", jonka toimittamisesta tuli vuosien ajaksi hänen työnsä ja mieluisin harrastuksensa. Hän toimi myös lehtiyhtiön toimitusjohtajana. Oman lehtensä sivuilla kulmikkaana luonteena tunnettu Lindqvist saattoi vapaasti ilmaista itseään ja mielipiteitään sekä suunnata kritiikkinsä kaikkia ja kaikkea kohtaan. Hän oli taitava satiirikko ja hänen erikoisalaansa olivat riimitellyt pilkkarunot. Hänen käyttämästään nimimerkistä "Sepia" tuli maankuulu. Hän myös julkaisi kolme kokoelmaa tällä nimimerkillä kirjoittamiaan runoja otsikolla "Rim och rapp" vuosina 1907, 1909 ja 1919, sekä vielä yhden kokoelman vuonna 1941. Lindqvist sai houkuteltua "Fyreniin" aikansa parhaat suomalaiset kirjoittajat ja piirtäjät, ja lehdestä tuli merkittävä mielipidevaikuttaja. Se pilkkasi muun muassa fennomaniaa, sosialisteja ja raittiusliikettä. Lindqvistin jyrkkä ruotsalaiskansallinen nationalismi, antidemokraattinen oikeistolaisuus ja avoin antisemitismi tosin karkottivat myöhemmin "Fyrenistä" joukon kirjoittajia, kuten Guss Mattsonin.


title: Rafael Lindqvist

text: Sortokausien aikana Lindqvist esiintyi voimakkaana Venäjän Suomen-politiikan kriitikkona. Hän kirjoitti ja julkaisi vuonna 1902 "Svarta boken" (”Musta kirja”) -nimisen poliittisen kirjasen, jossa lueteltiin suomalaisia Venäjän myötäilijöitä ja heidän syntejään. Teos painettiin Tukholmassa ja painos salakuljetettiin Suomeen Hangon kautta joulukuussa 1902. "Fyrenissä" vuonna 1913 ilmestynyt Eric Vasströmin pilapiirros ”Venäjän hovi tanssii Paatiolla” johti sekä Vasströmin että Lindqvistin tuomitsemiseen kolmeksi kuukaudeksi vankeuteen majesteettirikoksesta. Heille tarjottiin mahdollisuutta välttää rangaistus pyytämällä julkisesti keisarilta anteeksi, mutta he kieltäytyivät.


title: Rafael Lindqvist

text: Lindqvist matkusti vuoden 1918 alussa Pietariin Suomen senaatin lähettämänä, tarkoituksenaan käännyttää Venäjän vasemmistolehdistö Suomelle myönteisemmäksi. Suomeen palattuaan hän osallistui huhtikuussa 1918 Helsingin valtaukseen ja haavoittui Katajanokalla. Sisällissodan jälkeen Lindqvist muutti asumaan Tammisaareen. "Fyren" oli ajautunut taloudellisiin vaikeuksiin ja Lindqvist oli joutunut harventamaan sen ilmestymistahtia vuodesta 1917 alkaen. Monet kirjoittajista ja piirtäjistä, kuten Vasström, olivat lähteneet lehdestä ajauduttuaan Lindqvistin kanssa poliittisiin erimielisyyksiin. Lisäksi valtalehdistö oli kääntynyt "Fyreniä" vastaan sen jyrkän poliittisen linjan vuoksi. Kun Lindqvist sisällissodan jälkeisissä armeijaa koskeneissa kiistoissa asettui tukemaan tsaarinupseereita nuorempia jääkäreitä vastaan, hän menetti loputkin nauttimansa sympatiat oikeiston parissa. "Fyrenin" käytyä kannattamattomaksi Lindqvist lopulta lakkautti lehden vuonna 1922.


title: Rafael Lindqvist

text: Lindqvist perusti kuitenkin "Fyrenin" seuraajaksi "Blinkfyrenin", joka ilmestyi 1924–1939. Uusi lehti jatkoi edeltäjänsä jalanjäljissä. Poliittisesti Lindqvist ja hänen lehtensä olivat Suomen tasavallassa RKP:n oikeistosiiven linjoilla. "Blinkfyren" muuttui 1930-luvulla entistä poliittisemmaksi, liputti lapualaisuuden ja natsismin puolesta sekä vastusti aitosuomalaisuutta.


title: Rafael Lindqvist

text: Vanhoilla päivillään Lindqvist julkaisi muistelmateokset "Ur en sprakfåles leverne" (1942), "Sprakfålens vänner och ovänner" (1943) ja "Mitt förlorade paradis: bilder och minnen från Obbnäs och omnejd" (1946).


title: Rafael Lindqvist

text: Lindqvist käänsi Siionin viisaiden pöytäkirjat venäjänkielisestä alkuteoksesta ruotsiksi ja julkaisi ne vuonna 1919 nimellä "Förlåten faller..." Kirja painettiin Hangossa. Kyseessä oli ensimmäinen ruotsiksi julkaistu ja ensimmäinen Suomessa ilmestynyt versio tästä tunnetusta antisemitistisesta väärennöksestä. Sen on väitetty olleen jopa ensimmäinen Siioinin viisaiden pöytäkirjojen käännös yleensä millekään kielelle. Lindqvist julkaisi käännöksen salanimellä ”S.”, mutta liitti ensimmäisen painoksen alkuun "Sepian" runon "Antikrist", joka viittasi kääntäjän todelliseen henkilöyteen. Lindqvistin käännöksestä ilmestyi neljä painosta vuosina 1919–1924. Vuonna 1920 ilmestyneistä kahdesta ensimmäisestä suomennoksesta toinen oli suora käännös siitä. Lindqvistin ruotsinnos sai paljon lukijoita myös Ruotsissa seuraavina vuosina. Ensimmäinen Ruotsissa tehty käännös alkutekstistä julkaistiin vasta 1934.


title: Rafael Lindqvist

text: Venäjän vallankumous ilmeisesti vahvisti Lindqvistin juutalaisvastaisuutta, sillä vanhana venäläisen kulttuurin ihailijana hän vakuuttui kommunismin etenemisen olleen mahdollista vain juutalaisten salaliiton ansiosta. Lindqvist kirjoitteli myöhemminkin jyrkästi juutalaisvastaisia kirjoituksia "Blinkfyreniin" ja vielä sotavuosina "Ajan Suuntaan". 1930-luvulla "Sepian" runojen arvosteltiin huonontuneen niiden voimistuneen juutalaisvastaisuuden vuoksi.


title: Rafael Lindqvist

text: Rafael Lindqvistin poika oli jääkärikapteeni Gunnar Lindqvist (1898–1973), joka tunnettiin merkittävänä suomenruotsalaisena kansallissosialistina.


title: Osorkon III

text: Osorkon III oli muinaisen Egyptin faarao ja Amonin ylipappi, jonka koko hallitsijanimi oli Usermaatre Setepenamun, Osorkon Si-Ese Meryamun, Netjer-Heqa-waset. Hänen tarkkaa hallintoaikaansa ei tunneta, mutta hänen on arviotu nousseen hallitsijaksi 790-luvulla eaa. Hän hallitsi viisi viimeistä vuottaan yhdessä poikansa Takelot III:n kanssa.


title: Eino Valle

text: Eino Olavi Valle (18. helmikuuta 1932 Ruokolahti – 21. kesäkuuta 1990 Lappeenranta) oli suomalainen kestävyysjuoksija. Hänen päämatkansa oli maraton.


title: Eino Valle

text: Valle sijoittui Tokion 1964 olympialaisten maratonjuoksussa 28:nneksi. Pohjoismaiden mestaruuskilpailuissa hän saavutti pronssia vuonna 1963 ja sijoittui viidenneksi vuonna 1967. Maratonin Suomen mestaruuden hän voitti vuonna 1964 ja SM-hopealle hän sijoittui vuonna 1963.


title: Eino Valle

text: Seuratasolla Valle edusti Lauritsalan Kisaa, Ruokolahden Rajua ja Lappeenrannan Hiihtäjiä. Hän asui vaimonsa ja kahden lapsensa kanssa Lappeenrannassa. Valle oli ammatiltaan poliisi ja toimi Lauritsalan poliisissa.


title: S-IVB

text: S-IVB (joskus S4b, lausutaan "ess four bee") oli Saturn V -kantoraketin kolmas rakettivaihe ja Saturn IB: toinen vaihe. Douglas Aircraft Companyn rakentamassa vaiheessa oli yksi J-2 -rakettimoottori. Kuulennoilla sitä käytettiin kahdesti, ensin Maan kiertoradalle nousun lopussa ja toisen kerran trans lunar injectionissa (TLI) kohti Kuuta.


title: S-IVB

text: S-IVB kehitettiin Saturn I -raketin ylävaiheesta S-IV:stä ja se olikin Saturn V:n vaiheista ensimmäisenä suunniteltu. S-IV käytti kuuden moottorin klusteria, mutta samaa polttoainetta kuin yksimoottorinen S-IVB eli nestevetyä ja nestehappea. Se suunniteltiin aluksi ehdotetun C-4 raketin neljäs vaihe, siitä nimi S-IV.


title: S-IVB

text: 11 yritystä jätti ehdotelman päärakentajaksi mennessä. NASAn johtaja T. Keith Glennan pääti myöntää sopimuksen Douglas Aircraft Companylle. Convair tuli kilvassa niukaisti toiseksi, mutta Glennan ei halunnut mahdollistaa Convairille monopolia nestevetyraketeissa, sillä Convair oli jo rakentamassa Centaur-rakettivaihdetta. Lopulta Marshall Space Flight Center päätti käyttää Apollossa C-5 rakettia, joka myöhemmin nimettiin Saturn V:ksi. Siinä olisi vain kolme vaihetta ja viimeisenä vaiheena paranneltu S-IVB, jossa olisi vain yksi J-2 -moottori klusterin sijaan. Douglas sai sopimuksen S-IVB:hen, koska se oli lähellä S-IV:tä. Samaan aikaan päätettiin rakentaa C-IB -raketti (myöhemmin Saturn IB), joka käyttäisi S-IVB:tä toisena vaiheena ja jolla voitaisiin testata Apollo-avaruusalusta Maan kiertoradalla.


title: S-IVB

text: Douglas rakensi kaksi erilaista versiota S-IVB;stä, 200-sarjan ja 500-sarjan. 200-sarjaa käytettiin Saturn IB;ssä ja se erosi 500:sta siten, että siinä ei ollut kartiomaista levenevää välivaihetta ja siinä oli vähemmän heliumia paineistukseen sillä sen ei tarvinnut käynnistyä uudestaan.


title: S-IVB

text: 200-sarjassa oli kolme kiinteän polttoaineen apurakettia S-IB -vaiheesta eroamiseksi toisin kuin 500-sarjassa, jos oli vain kaksi rakettia. 200-sarjassa ei ollut apumoottoreita, joita tarvittiin 500-sarjassa ullage-moottoreiksi ennen J-2 -moottorin toista käynnistämistä varten.


title: S-IVB

text: S-IVB kuljetti 72 700 litraa LOX:ia ja 229 000 litraa LH2:a. Käyttämättömästä S-IVB:stä tehtiin runko Skylab-avaruusasemalle.


title: S-IVB

text: Apollo 13:n, Apollo 14:n, Apollo 15:N, Apollo 16:n ja Apollo 17:n S-IVB ohjattiin törmäämään Kuuhun Kuun ytimen tutkimiseksi seismisillä mittauksilla.


title: S-IVB

text: Ehdotettu Earth Departure Stage (EDS) ja Ares I -raketin toinen vaihe muistuttavat S-IVB -vaihetta. Molemmat käyttävät paranneltua J-2 -moottoria (J-2X -sarja). Ares I:n toinen vaihe myös tekeen saman kuin 500-sarja, viimeisteleen kiertoradalle pääsyn ja lähettää avaruusaluksen kohti Kuuta.


title: F 7 Såtenäs

text: F 7 Såtenäs eli Skaraborgs flygflottilj on Ruotsin ilmavoimien toinen laivue. Sen tukikohta on Såtenäsin kartanossa Tunissa ja se on Lidköpingin kunnan suurin työnantaja.


title: F 7 Såtenäs

text: Skaraborgin laivue perustettiin vuonna 1936. Såtenäs tuli valituksi, koska sen lähistöllä voitiin suorittaa pommituskokeita.


title: F 7 Såtenäs

text: Vuoden 1930 puolustuskomission vuonna 1935 luovuttaman puolustusselonteon pohjalta valmisteltu vuoden 1936 puolustuspäätös määritti neljän olemassa olleen lento-osaston laajentamisen seitsemäksi lennostoksi.


title: F 7 Såtenäs

text: Puolustuspäätös osoittautui nopeasti maailmapoliittisen tilanteen muuttuessa riittämättömäksi ja jo 8. kesäkuuta 1938 valtiopäivät päätti 20 miljoonan lisärahoituksesta puolustusmenoihin. Samassa yhteydessä tehtiin päätös lennoston perustamisesta Såtenäsiin. Valtio päätti lunastaa Såtenäsin kartanon alueen 685 000 kruunulla ja jo 22. syyskuuta allekirjoitettiin kauppakirjat.


title: F 7 Såtenäs

text: Sen ensimmäiset lentokoneet olivat italialaisia B 16 Caproni-koneita, joiden käytössä oli talvisin vaikeuksia. Vuonna 1956 laivu siirtyi suihkukauteen A 32A Lansen -kalustolla.


title: F 7 Såtenäs

text: Maaliskuussa 1965 laivue sai TP 84 Hercules -kuljetuskoneen, toisen vuonna 1969 ja kolmannen vuonna 1975. Viisi konetta hankittiin vuosina 1981–82.


title: F 7 Såtenäs

text:
Vuonna 1973 tuli F 7-laivueesa ensimmäinen Viggen-kaluston käyttäjä (AJ-versio).
Vuonna 1993 yksikkö sai JAS 39 Gripenit.


title: F 7 Såtenäs

text: Kalusto kautta aikojen:


title: F 7 Såtenäs

text: Såtenäs toteuttaa koko Ruotsin ilmavoimien Gripen-koulutuksen. Se kouluttaa myös tšekkiläiset ja unkarilaiset Gripen-lentäjät. Tukikohdassa ei 2000-luvulla koulutettu eikä palvellut lainkaan varusmiehiä.


title: Flygtekniska försöksanstalten

text: Flygtekniska försöksanstalten eli "FFA" on Ruotsin puolustusministeriön alainen ilmailutekniikan tutkimuslaitos, joka perustettiin vuonna 1940.


title: Flygtekniska försöksanstalten

text: FFA yhdistyi vuonna 2000 Försvarets forskningsanstaltin eli FOAn kanssa muodostaen Totalförsvarets forskningsinstitut eli FOI:n.


title: Eulerin neljännen asteen yhtälö

text: Eulerin neljännen asteen yhtälö on sveitsiläisen matemaatikon Leonhard Eulerin vuonna 1772 esittämä lukuteoreettinen ongelma, joka voidaan esittää yhtälömuodossa formula_1, jossa formula_2. Ongelmana on siis löytää neljä nollasta poikkeavaa kokonaislukua, joiden neljänsien potenssien summa on yhtä suuri kuin lukujen summan neljäs potenssi. Ongelma ratkaistiin vuonna 2008, jolloin Arizonan yliopiston professori Daniel Madden sekä harrastelijamatemaatikko, fyysikko Lee W. Jacobi julkaisivat ratkaisun "The American Mathematical Monthly" -lehden maaliskuisessa numerossa. He todistivat elliptisten funktioiden avulla, että ongelmalla on äärettömän monta ratkaisua. Ennen tätä ongelmalle oli löydetty 88 eri ratkaisua.


title: Eulerin neljännen asteen yhtälö

text: Eulerin neljännen asteen yhtälö on osa Eulerin laajempaa hypoteesia, jonka mukaan korkeamman asteen yhtälöllä on oltava yhtä monta muuttujaa kuin sen astelukukin on, jotta yhtälöllä olisi ratkaisuja. Hypoteesin osoitti vääräksi vuonna 1987 Noam Elkies.


title: Martin Andresen

text: Martin Andresen (s. 2. helmikuuta 1977) on norjalainen jalkapallovalmentaja ja keskikenttäpelaaja. Hän pelasi Norjan maajoukkueessa 43 ottelua ja teki niissä kolme maalia.


title: Martin Andresen

text: Andresen aloitti uransa Moss FK:n joukkueessa 1995. Hän kuului vuosina 1995–98 Norjan nuorten maajoukkueiden vakiokalustoon ja pelasi 24 maaottelua alle 21-vuotiaiden maajoukkueessa. Edustettuaan Mossin lisäksi Viking FK:ta ja Stabæk IF:ää Andresen siirtyi Norjasta Englantiin ja Wimbledon FC:n joukkueeseen 1,8 miljoonan punnan siirtosummalla. Ura Englannissa ei kuitenkaan ottanut auetakseen ja Andresen lainattiin Moldeen, josta hän palasi takaisin Stabækiin kaudeksi 2001.


title: Martin Andresen

text: Kauden 2003–04 kevätpuoliskolla Andresen yritti uudestaan läpimurtoa Englannin kentillä Blackburn Roversissa, mutta lainapestiä ei jatkettu ja 11 ottelua Roversissa pelannut Andresen palasi takaisin Stabaækiin. Seuran pudottua Adeccoligaeniin kauden 2004 jälkeen Andresen etsi seuraa Tippeligaenista. Maajoukkuekapteeniksi nousseen Andresen hintalappu oli liian kallis monelle ja mm. Rosenborg BK ei kyennyt maksamaan riittävästi. Lopulta joulukuussa 2004 Andresen siirtyi SK Brannin paitaan. Andresen oli bergeniläisseuran historian kallein hankinta noin 15 000 000 Norjan kruunun siirtosummalla.


title: Martin Andresen

text: Andresen oli hankintansa arvoinen Brannille. Hän nousi joukkueen avainpelaajien joukkoon ja oli merkittävässä roolissa Brannin keskikentän moottorina ja seuran kapteenina, kun Brann voitti Norjan mestaruuden kaudella 2007 44 vuoden tauon jälkeen.


title: Martin Andresen

text: Andresen teki paluun pelikentille kaudella 2013, kun hän liittyi Adecco-liigaan pudonneen Stabæk Fotballin vahvuuteen. Elokuussa 2015 Andersen teki toisen comebackin Sandefjordin paidassa.Marraskuussa 2007 Andresen siirtyi Vålerenga IF:n pelaajavalmentajaksi kolmivuotisella sopimuksella. Andresen johdatti seuran debyyttikaudellaan sijalle 10 ja Norjan cupissa aina mestariksi saakka. Kauden 2009 päätteksi hän lopetti pelaajauransa ja jatkaa seuran päävalmentajana. Kausi 2010 oli liigatasolla Vålerengan paras Andresenin alaisuudessa, kun oslolaiset sijoittuivat toiseksi. Sijoitus oli seuran paras sitten kauden 2005 mestaruuden. Seuraavilla kausilla Vålerenga jämähti keskikastiin ja sijoittui sijoille 7 ja 8. Kauden 2012 jälkeen Andresen ja Vålerenga lopettivat viisi vuotta kestäneen valmennusyhteistyön. Andresen avioitui heinäkuussa 2005 pitkäaikaisen naisystävänsä Kristin Næss Sørensenin kanssa. Pariskunnalla on poika Eirik. Andresen harrastaa bridgeä ja voitti parinsa Tor Hellnesin kanssa Pohjois-Amerikan bridgemestaruusosakilpailun San Diegossa. Andresen on myös norjalaisen huonekaluvalmistaja Skeidarin perijä.


title: Orbcomm

text: ORBCOMM (Nasdaqin lyhenne ORBC) on yhdysvaltalainen tietoliikennesatelliittiyhtiö. Sen 30 satelliitin konstellaatio lentää matalalla (775 km) kiertoradalla. Yhtiön perustivat vuonna 1993 Orbital Sciences Corporation ja Teleglobe.


title: Orbcomm

text: Yhtiössä on sata työntekijää, ja sen liikevaihto on 24 miljoonaa dollaria (2006). Sen pääjohtaja on Jerome Eisenberg. Se kilpailee Globalstarin ja Iridiumin kanssa. Kuten Iridium yhtiö on ollut vuodesta 2000 lähtien konkurssisaneerauksessa (Chapter 11). Marraskuussa 2006 sen osakeanti avautui. Se myi 9 miljoonaa osaketta.


title: Orbcomm

text: Kukin satelliitti painaa vain 42 kg. Sähköteho on 160 wattia. Satelliitit ovat datalinkkejä. Yhtiöllä on palvelulleen 225 000 tilaajaa.


title: Orbcomm

text: Orbcommin LEO-radan tietoliikennesatelliiteilla on sama nimi kuin yhtiöllä. Vuoteen 2008 mennessä niitä laukaistiin 44 kappaletta. Satelliitit ovat toiminnaltaan samanlaisia kuin neuvostoliittolaiset Strela-viestivälityssatelliitit.


title: Orbcomm

text: Satelliiteista on eri versioita: Orbcomm-CDS oli koesatelliittien sarja: Orbcomm-X laukaistiin vuonna 1991 - se ei toiminut lainkaan. Sitä seurasi ensin CDS-1 ja itten CDS-2, joka laukaistiin vuonna 2008. Tässä satelliitissa oli laivojen seurannan AIS-tekniikkaa mukana. CDS-2 sai nimen Orbcomm FM-29


title: Orbcomm

text: Varsinaiset operatiiviset satelliitit: Orbcomm-1 on tämän konstellaation nimi. Niitä laukaistiin 35, satelliitteja jäi yli 8 kappaletta. Yhden satelliitin toiminta-aika oli vain neljä vuotta.


title: Orbcomm

text: Orbcomm-QL ovat konstellaation sammuneiden satelliittien korvaussatelliitteja. Näissä satelliiteissa on havaittu sähkäjärjestelmän ongelmia.


title: Orbcomm

text: Orbcomm-2 on toinen satelliittisukupolvi Orbcomm Generation 2 (OG2), jotka laukaistaan vuosien 2011 ja 2014 välissä. Satelliitteja valmistetaan 30 kappaletta ja niiden laukaisu tuottaa SpaceX-yhtiölle kaupallisia Falcon 1-laukaisutilauksia.


title: Orbcomm

text: ORBCOMM OG2-satelliitteja on tilattu Sierra Nevada Corporationin ja Boeingin konsortiolta ainakin 18 kappaletta.


title: Suojelukoira

text: Suojelukoira tai vahtikoira on koira, joka kasvatettu suojelemaan ohjaajaansa tai estämään toisia ihmisiä tai eläimiä pääsemästä vartiointialueelle. Koira on koulutettu haukkumaan vieraita. Haukunnan odotetaan pelottavan tunkeilijan pois. Vahtikoiran tehtävä rajoittuu periaatteessa tähän. Sen sijaan suojelukoira on koulutettu myös käymään tunkeilijan kimppuun. Yleensä virkakäytössä olevat koirat, esimerkiski armeijan valvontakoirat ilmaisevat vartiokierroksella hiljaisesti ohjaajalle ulkopuolisen läsnäolon ja käyvät vasta käskystä päälle. Jotkin rodut on jalostettu toimimaan itsenäisesti vartiotehtävissä, jolloin ne hyökkäävät ilman eri käskyä uhkaksi kokemansa kohteen kimppuun. Jotkut rodut ovat riittävän voimakkaita ajamaan jopa suden pois. Tällaisia koiria ovat laumanvartijarotuiset koirat. Niitä ovat mm. kaukasiakoira ja keskiaasiankoira. Niitä käytetään Suomessa turkistarhojen vahtikoirina, jossa tehtävässä ne ovat osoittautuneet erittäin tehokkaiksi.


title: Suojelukoira

text: Suojelutehtävissä voidaan käyttää myös laumanvartijarotuisia koiria, jotka eivät ole varsinaisia suojelukoiria.


title: Sãotoménlepinkäinen

text: Sãotoménlepinkäinen ("Lanius newtoni") on äärimmäisen uhanalainen São Tomén saarella São Tomé ja Príncipessa elävä lintu .


title: Sãotoménlepinkäinen

text: Kooltaan sãotoménlepinkäinen on noin 20 cm. Pitkäpyrstöinen lepinkäinen on musta lukuun ottamatta kellertävää vatsaa ja rintaa sekä saman väristä leveähköä siipijuovaa. Lajin ääni on kirkas "tsiuh tsiuh"-vihellys, jota seuraa usein metallinen "tsink tsink"-ääni .


title: Sãotoménlepinkäinen

text: Sãotoménlepinkäinen elinympäristöä ovat pääasiassa alangoilla kasvavat metsät aina 1000 metrin korkeuteen. Lajin kannan arvellaan olevan alle 50 yksilöä . Aikaisemmin metsiä raivattiin runsaasti kahvi- ja kaakaoviljelmiä varten. Nykyään metsiä raivaavat pienemmät tilat, joskin elinympäristön tuhoutuminen on edelleen sãotoménlepinkäinen suurin uhka. myös saarelle levinneet mustarotat ja monamarakatti vähentävät kantaa .


title: Amazonjoen biotooppiakvaario

text: Amazonjoen biotooppiakvaario on akvaario, joka jäljittelee olosuhteita Amazonjoessa. Yksi kolmasosa maapallon makean veden kalalajeista elää Amazonissa. Niistä puolet eli noin 1 500 lajia on monnikaloja. Muita suuria ryhmiä ovat tetrat ja kirjoahvenet. Pieniä alle 15-senttisiä tetralajeja tunnetaan alueelta erittäin paljon. Sadekautena joen reunusmetsät täyttyvät tulvavedellä, ja monet lajit ovat sopeutuneet elämään puiden lomassa. Joessa kasvaa myös runsaasti vesikasveja.


title: Amazonjoen biotooppiakvaario

text: Amazonin vesi on hapanta ja pehmeää, ja useimmissa sivujoissa humushappojen tummaksi värjäämää. Suositeltava pH on 6,0-6,9, GH-kovuus 3-7 ja KH-kovuus 2-4. Useimmille lajeille sopii lämpötila 25 asteen paikkeilla, mutta esimerkiksi kardinaalitetra ja kiekkokala ovat lämpimämmän veden lajeja.


title: Amazonjoen biotooppiakvaario

text: Puhdistetut puunjuurakot ovat monille lajeille mieluisia piilopaikkoja, monnit jäystävät niiden pinnalla kasvavaa levää ja niistä liukenee humushappoja, jotka parantavat veden laatua.


title: Amazonjoen biotooppiakvaario

text: Vaikka Amazon on tropiikissa, tumma vesi ja sademetsän puusto rajoittavat valon pääsyä joen pohjaan niin että monet lajit viihtyvät varsin vähäisessä valossa. Tummat pohjan ja taustan värit ovat tyypillisiä biotooppiakvaariossa.


title: Amazonjoen biotooppiakvaario

text: Miekkakasvit, viuhkalehdet, konnanputki ja eräät ärviät ovat tyypillisiä Amazonin kasveja. Suuri määrä nopeakasvuisia kasveja ehkäisee ei-toivottujen levien kasvamista.


title: Pohjola-Nordenin Nuorisoliitto

text: Pohjola-Nordenin Nuorisoliitto (PNN) on 15–29-vuotiaille suunnattu puoluepoliittisesti sitoutumaton nuorisojärjestö, jonka tavoitteena on edistää pohjoismaista nuorisoyhteistyötä ja nuorten kohtaamisia.


title: Pohjola-Nordenin Nuorisoliitto

text: PNN järjestää toimintaa sekä Suomessa että Pohjoismaissa. Nuorisoliitto järjestää muun muassa tapahtumia ja koulutusta Suomessa, kielikursseja sekä matkoja Pohjoismaihin. Pohjola-Nordenin Nuorisoliitto hoitaa myös yhteispohjoismaista Nordjobb-kesätyövaihto-ohjelmaa Suomessa. Liitolla on Suomessa seitsemän paikallisosastoa, jotka sijaitsevat Helsingissä, Joensuussa, Jyväskylässä, Lahdessa, Oulussa, Tampereella ja Turussa.


title: Pohjola-Nordenin Nuorisoliitto

text: PNN julkaisee "Nordhumla"-nimistä lehteä.


title: Pohjola-Nordenin Nuorisoliitto

text: Pohjola-Nordenin Nuorisoliiton kattojärjestö on Föreningarna Nordens Ungdomsförbund (FNUF). Pohjola-Nordenin Nuorisoliiton tiloissa on FNUF: ja Nuorten Pohjoismaiden neuvoston sihteeristö. Nuorten Pohjoismaiden Neuvosto antaa mahdollisuudet poliittisesti aktiivisille nuorille yhteistyöhön ja vaikuttamiseen Pohjoismaisella tasolla.


title: Careca

text: Careca (oik. Antônio de Oliveira Filho) (s. 5. lokakuuta 1960 Araquara, Brasilia) on brasilialainen entinen jalkapalloilija, joka pelasi hyökkääjänä. Careca pelasi urallaan useissa seuroissa, joista tunnetuimpia ovat Napoli ja São Paulo. Careca pelasi maajoukkueessa 60 ottelua, joissa hän teki 29 maalia. Napolissa Careca oli osa pelättyä "Ma-Gi-Ca"-ketjua yhdessä Diego Maradonan ja Bruno Giordanon kanssa. Careca pelasi suuren osan urastaan Napolissa, jossa hän teki 164 ottelussa 74 maalia.


title: Careca

text: Maajoukkueessa Careca pelasi kahdet MM-kisat. Näistä aiemmat, vuoden 1986 kisat, joissa Careca nousi koko maailman tietoisuuteen. Hän teki turnauksessa viisi maalia ja sijoittui maalipörssissä toiseksi. Vuoden 1990 kisoissa Careca pelasi vaisummin, sillä hän teki kisoissa vain kaksi maalia. Brasilia putosikin jo neljännesvälierissä.


title: Stephanie Rice

text: Stephanie Rice (17. heinäkuuta 1988 Brisbane, Queensland) on australialainen uimari ja kolminkertainen olympiavoittaja.


title: Stephanie Rice

text: Rice voitti vuoden 2006 Kansainyhteisön kisoissa Melbournessa 200 ja 400 metrin sekauinnit. Seuraavana vuonna hän voitti samoilla matkoilla MM-pronssia Melbournen maailmanmestaruuskilpailuissa.


title: Stephanie Rice

text: Pekingissä 2008 Rice voitti hieman yllättäen uudella maailmanennätysajalla 4.29,45 olympiakultaa 400 metrin sekauinnissa. Toisen kultamitalinsa hän saavutti 200 metrin sekauinnissa voittaen Zimbabwen Kirsty Coventryn täpärästi 0,14 sekunnilla. Ricen voittoaika 2.08,45 alitti vanhan maailmanennätyksen lähes puolella sekunnilla. Lisäksi Rice voitti Australian joukkueessa 4 × 200 metrin vapaauintiviestin olympiakultaa.


title: Stephanie Rice

text: Rooman MM-kilpailuissa 2009 Rice sai hopeaa 200 metrin ja pronssia 400 metrin sekauinnissa. Lisäksi hän ui alkuerissä Australian 4 × 100 metrin sekauintiviestijoukkueessa, joka sai lopulta hopeaa. Shanghain MM-kilpailuissa 2011 hän sai pronssia 400 metrin sekauinnissa ja sekauintiviestissä, jonka alkuerissä hän ui.


title: Stephanie Rice

text: Ricen valmentajana toimii Michael Bohl, joka on valmentanut myös olympiahopeamitalisti Nicholas Sprengeriä.


title: Turila

text: Turila on kylä Salon Pohjois-Halikossa, Vaskiolla. Kylä on vanha Wiurilan kartanon rälssitila. Kylää rajaavat Latalan kylä, Kuusjoki ja Kuusjoen kunta.


title: Turila

text: Kylä sijaitsee Vaskiolta Kuusjoelle kulkevan Turilantien varrella. Kylän pellot sijaitsevat tien molemmilla puolilla. Kuusjoen penkereet ovat metsikkoiset. Kylän laaja pohjoisosa on asumatonta metsää ja Kakossuota.


title: Turila

text: Vanhassa 1700-luvulta peräisin olevassa kuninkaan kartassa Turilan tila sijaitsee vähän lounaampana pienen mäen päällä. Kylän pellot sijaitsivat mäen rinteillä. Talo on siirretty 1800-luvulla nykyiselle paikalleen. Myöhemmin tilan ympäristöön on rakennettu muutamia omakotitaloja.


title: Hietamäki (Mietoinen)

text: Hietamäki on kylä Mynämäen kunnan Mietoisissa, Varsinais-Suomessa. Se sijaitsee Laajoen länsirannalla.


title: Hietamäki (Mietoinen)

text: Kylän alueella sijaitsi asutus- ja kauppapaikka ilmeisesti jo rautakaudella. Suomen muinaismuistoyhdistyksen aikakauskirjassa vuonna 1887 julkaistun Juho Sjörosin artikkelin mukaan kylässä sijaitsevalla Kappelinmäellä on ollut lukuisia muinaishautoja. Maankohoamisen perusteella ne kaikki on ajoitettu aikaisintaan rautakautisiksi., jolloin kylän alue oli aivan meren rannalla, Mynälahden pohjukassa ja Laajoen suulla. Mynämäen kirkon alue oli jo tuolloin jäänyt maankohoamisen vuoksi Laajoen Raukkaan kosken yläpuolelle. Siksi Mynälahden kaupallisen ja vanhimman kirkollisen keskuksen on ajateltu olleen nykyisen Hietamäen ja siitä noin kilometrin verran kaakkoon sijaitsevien Pyheen ja Valaskallion kylien alueella.


title: Hietamäki (Mietoinen)

text: Varhaisin kirjallinen tieto Hietamäen kylästä on vuodelta 1366, jolloin kylässä sijainnut Hietamäen kappeli mainitaan ensimmäistä kertaa Turun tuomiokirkon Mustakirjassa. Toiminta kirkossa lakkautettiin 1700-luvulla ja kirkko jäi lahoamaan. Lopullisesti kappeli tuhoutui 1920-luvulla kun sen paikalle kaivettiin soranottoalue.


title: Hietamäki (Mietoinen)

text: Hietamäen kylässä tiedetään jo 1500-luvulla olleen kolme tilaa. Kartano-nimisestä tilasta muodostettiin Vehmaan komppanian säteri 1600-luvulla, jonka jälkeen se oli vauraan Gyllenflög-suvun hallussa. Tiloista toinen taas oli alun perin Turun tuomiokirkon Pyhän Henrikin lahjoitustila ja myöhemmin Fleming-suvun omistuksessa. Kolmannen tilan omistus oli ensin de la Gardie -suvulla ja myöhemmin Oxenstiernan suvulla. Tilat yhdistettiin vuonna 1843 Ravean kartanoksi.


title: Hietamäki (Mietoinen)

text: Kylän alue kuului vuoteen 1935 asti Mynämäen kuntaan, kunnes se liitettiin Mietoisiin. Vuosisadan vaihteessa kylän alueella oli myös kaksitoista kartanon torppaa, joista valtaosa itsenäistyi 1930-luvulla.


title: Hietamäki (Mietoinen)

text: Kylän tuntumassa, tosin Antikkalan kylän alueella on sijainnut Pyheen sahan sahalaitos sekä mylly. Molemmat ovat kuitenkin nykyään jo hävinneet. Nimestään huolimatta myös Hietamäen lakkautettu asema sijaitsee viereisen Ravean kylän alueella.


title: Hietamäki (Mietoinen)

text: Hietamäen kylä katsotaan nykyään muiden ympäröivien kylien tavoin osaksi Pyheen taajamaa. Taajama-alueelle rakennetaan myös uusia taloja Laajoen rantaan rajoittuvalle Hietamäenrannan omakotitaloalueelle. Pohjoisemmilta osiltaan kylä on kuitenkin säilyttänyt maaseutumaisen ilmeensä. Kylän pohjoisosa on pääasiassa aukeaa peltoa ja suurin osa taloista on sijoittunut kylän poikki kulkevan Hietamäentien varteen.


title: Mithridates IV (Pontos)

text: Mithridates IV Filopator Filadelfos (, noin 159 eaa. – noin 151/150 eaa.) oli antiikinaikainen Pontoksen kuningas. Hän oli luultavasti edeltäjänsä Farnakes I:n nuorempi veli. Hänen lyhyen hallituskautensa aikana Pontos kukoisti. Mithridates IV vältti konfliktia Rooman kanssa. Hänet mainitaan Rooman Capitoliumilta löytyneessä piirtokirjoituksessa Rooman kansan liittolaisena. Mithridateen kerrotaan myös auttaneen Pergamonin Attalos II:ta sodassa Bithynian Prusias II:ta vastaan vuonna 155/154 eaa.


title: Salvatore Montagna

text: Salvatore Montagna alias Sal the Iron worker (1971 – 24. marraskuuta 2011, Montreal, Kanada ) oli oletettu Bonannon mafiaperheen päällikkö.


title: Salvatore Montagna

text: Salvatore Montagna syntyi Sisiliassa, mutta muutti nuorena Yhdysvaltoihin. Tällöin Montagnan perhe muutti Bronxiin, New Yorkissa. 1980-luvulla Montagna liittyi rikollisympyröihin ollessaan teini-ikäinen. Montagna kohosi sisäpiirin jäseneksi eli ns. sotilaaksi 1990-luvun lopulla, jolloin mafiaperheen päällikkönä oli Joe "Big Joey" Massino.


title: Salvatore Montagna

text: Montagna meni 1990-luvun alussa naimisiin Kellice Gucciardon kanssa ja he saivat kaksi lasta. Gucciardolla oli sukulaisia mm. Gambinon ja Genovesen mafiaperheisiin. Kuitenkin pariskunta erosi pian toisen lapsensa kuoleman jälkeen. Tällöin Montagna perusti pienen metallitehtaan "Matrix Steel Co", josta Montagna saikin lempinimensä "Sal the iron worker" (Rautatyöläis-Sal). Noustuaan ns. kapteeniksi eli caporegimeksi, Montagna alkoi johtaa bronxilaista ryhmittämäänsä (regimeä).


title: Salvatore Montagna

text: Vuonna 2002 Montagna pidätettiin toisen mafioson Patrick DeFilippon sekä näiden ryhmien kanssa. Heitä syytettiin laittomien uhkapelien järjestämisestä ja varastetun tavaran välittämisestä. Vuonna 2003 heidät todettiin syyllisiksi ja tuomittiin 3 vuoden ehdottomaan vankeusrangaistukseen.


title: Salvatore Montagna

text: Kun Bonannon perheen pitkäaikainen päällikkö Joseph Massino alkoi vasikaksi, perheen pääksi nousi Vincent "Vinny Gorgeous" Basciano. Bascianon ollessa johdossa, Montagna kohosi alipäälliköksi vähän jälkeen vapautumisensa vuonna 2006.


title: Salvatore Montagna

text: Kun Basciano vangittiin ja joutui syytteisiin muun muassa laittomasta suojelurahan ottamisesta ja uhkapelauksista, Montagna nousi pomoksi. Perheen alipäällikköinä toimii taas muun muassa Nicholas "Nicky Mouth" Santora ja Anthony "Fat Tony" Rabito. Tällä hetkellä uskotaan, että Basciano antaa vankilasta käsin ohjeita Montagnalle.


title: Salvatore Montagna

text: Vuonna 2008, Montagnan uskottiin olevan yhä Bonannon perheen johtaja. Rikkaudestaan huolimatta hän asui suhteellisen vaatimattomassa asunnossa Elmontissa, Long Islandilla. Huhtikuussa 2009 Montagna karkoitettiin Kanadaan. Marraskuun lopussa 2011 hänet surmattiin Montrealissa.


title: Lee Majors

text: Lee Majors (23. huhtikuuta 1939) on yhdysvaltalainen näyttelijä. Hän näyttelee muun muassa pääroolia televisiosarjassa Kuuden miljoonan dollarin mies.


title: Lee Majors

text: Lisäksi hän on myös näytellyt muun muassa televisiosarjoissa "The Big Valley", "Owen Marshall: Counselor at law" ja "The Fall Guy","VIP", sekä joissain elokuvissa, kuten Will Penny - yksinäinen, Piraijat - raatelijat, Agency - suuri valtapeli, Takaa-ajo.


title: Lee Majors

text: Hänellä on tähti Hollywoodin Walk of Famella.


title: Perälä (Halikko)

text: Perälä on kylä Halikon keskiosissa, suunnilleen Vaskion ja Märynummen välissä. Kylän alueeseen kuuluu laajat metsäalueet Märynummen harjun pohjoispäädystä ja pienet peltoalueet Sahankrotti-nimiseen puroon asti. Salo–Aura -tie kulki ennen kylän läpi ennen vuoden 1969 tien suoristamista.


title: Perälä (Halikko)

text: Perälä on uudisasutuskylä, joka on rakennettu 1300- tai 1400-luvulla. Ensimmäinen varma maininta kylästä on vuodelta 1537. Kylässä oli tuolloin neljä taloa. Isojaossa kylän talojen sijainti ei muuttunut, mutta myöhemmin rakennetut asuintalot sijoitettiin etelämmäs. Kylässä oli ennen Sahankrotin varrella vesimylly. Perälä oli yksi Halikon viidestä kylästä, josta Vaskion saha hankki puutavaransa.


title: Perälä (Halikko)

text: Perälässä viljellään edelleen maata, mutta sen niityt on metsitetty. Kylän asutus on kasvusta huolimatta edelleen perinteistä keskittynyttä kyläasutusta.


title: Porsche 964

text: Porsche 964 on Porschen valmistama urheiluauto. Se on 911-mallin toinen sukupolvi.


title: Porsche 964

text: 964-malli esiteltiin vuonna 1989. Virallisesta 964-nimestä huolimatta käytettiin markkinoinnissa edelleen mallinimeä 911. Edeltäjäänsä, 911:ta, verrattuna sen osista 80 % on kokonaan uusia. Puskureita lukuun ottamatta auto kuitenkin muistuttaa ulkonäöltään pitkälti edeltäjäänsä. Suurimmat muutokset näkyivätkin auton tekniikassa. Uusia varusteita olivat mm. ABS-jarrut, ohjaustehostin ja turvatyyny. Vaihteistona esiteltiin uusi Tiptronic-automaattivaihteisto. Myös auton alusta ja jousitus oli kokonaan uusittu. Moottorina käytettiin edelleen ilmajäähdytteistä bokseria, jonka iskutilavuus oli nyt kasvatettu 3,6 litraan (184 kW). Kaikissa moottoreissa oli myös katalysaattori.


title: Porsche 964

text: Auton perusmalli oli takavetoinen Carrera 2, mutta saatavana oli myös nelivetoinen Carrera 4. Tämä oli ensimmäinen kerta kun Porsche tarjosi nelivedon massatuotantona valmistetussa autossa. Nelivetojärjestelmä oli yksinkertaistettu versio Porsche 959:n tekniikasta. Sekä Carrera 2 että 4 olivat saatavana normaalina Coupé-mallina, Targana tai Cabrioletina. Vuodesta 1990 lähtien mallistoon kuului myös Coupé-mallinen Turbo-versio, josta käytetään myös mallimerkintää 965. Turbossa käytettiin 3,3-litraista (3299 cm) 235 kW:sta moottoria. Myöhemmin Turbonkin iskutilavuus kasvoi 3,6 litraan ja maksimiteho nousi 265 kW:iin. 964-sarjan tuotanto lopetettiin vuonna 1993, jolloin vielä valmistettiin noin 900 kappaleen erä Cabriolet-malliin perustuvaa Speedster-versiota.


title: Tivoli Seiterä

text:
Tivoli Seiterä on Lauri Seiterän vuonna 1966 perustama yritys. Lauri ja Johanna Seiterän lapsi Tuomo Seiterä ja hänen vaimonsa Mari Seiterä ylläpitävät tivolia tällä hetkellä .
Tivoli Seiterän kotisivut


title: San Miguel

text: San Miguel on kaupunki El Salvadorissa. Varsinaisen kaupungin arvioitu asukasluku oli vuonna 2005 noin 180 000, mikä tekee siitä maan toiseksi tai kolmanneksi suurimman kaupungin - se on hyvin tasoissa Santa Anan kanssa. Suurkaupunkialueella oli jo vuonna 2002 yhteensä 252 150 asukasta.


title: San Miguel

text: Kaupunki on merkittävä kahvin, tekstiilien ja kemikaalien tuotannon keskus. Se sijaitsee 107 metriä merenpinnan yläpuolella. Sen lähellä sijaitsee Chaparrastiquen tulivuori.


title: Breidilä

text: Breidilä on hajanainen kylä sekä Halikon että Salon alueella. Se oli aikoinaan Halikon enklaavialue Uskelan puolella Halikonlahden rannalla. Breidilän kantatila liitettiin vuonna 1950 Uskelaan, mutta hajanaisen kylän alueita jäi Halikkoon asumaton metsäalue lähellä Paimion rajaa ja puolet muutaman maatilan alueesta Koilis-Halikossa Salon rajan vieressä. Toinen puoli siirtyi Uskelaan.


title: Breidilä

text: Breidilä asutettiin jo varhaiskeskiajalla, ennen 1300-lukua. Halikonlahden rannalla olevalla kyläalueella ei ollut kuin Breidilän yksittäistalo. Muut tilat sijaitsivat kylän muilla alueilla. Joensuun kartano omisti koko Breidilän 1770–1940.


title: Breidilä

text: Breidilän päätalo oli rälssisäteri. Se jaettiin kahteen osaan 1840-luvulla. Uudet talot olivat Meritalo ja Pohjantalo.


title: Saha (teollisuuslaitos)

text: Saha on laitos, jossa puutavara jalostetaan eteenpäin esimerkiksi laudoiksi ja muuksi puutavaraksi. Ensimmäiset sahalaitokset, virtaavan veden voimaa käyttävät vesisahat, Suomeen perustettiin 1500-luvulla. Suomen teollistuessa 1800-luvulla sahoilla oli merkittävä asema. Tällä hetkellä monilla suomalaisilla sahoilla menee huonosti ja niistä osa saattaa joutua lopettamaan. Toisaalta taas pienillä sahoilla menee paremmin, koska ne toimittavat materiaalia lähinnä kotimaahan ja suuriin sahoihin on vaikuttanut ulkomaan viennin väheneminen.


title: Tesoman vesitorni

text: Tesoman vesitorni on vesitorni Tesomajärven kaupunginosassa, luoteis-Tampereella noin 6 kilometrin päässä keskustasta. Vesitorni on muodoltaan sienimäinen, sen vesitilavuus on 5600 kuutiometriä ja korkeus perustuksista 25 metriä. Vesitorni otettiin käyttöön vuonna 1970 ja se jakaa vettä kaupungin länsi- ja luoteisosiin. Tornin ovat suunnitelleet arkkitehdit Taito Uusitalo ja Olavi Suvitie.


title: Tesoman vesitorni

text: Tampereella on viisi muuta vesitornia: Hervannassa, Multisillassa, Kaupissa vanha ja uusi vesitorni ja vanhimpana laitoksena Pyynikin ylävesisäiliö.


title: Peltolammin vesitorni

text: Peltolammin vesitorni sijaitsee Etelä-Tampereella nimestään huolimatta ei Peltolammin vaan Multisillan kaupunginosassa. Vesitorni on valmistunut 1972 ja on muodoltaan sienimäinen. Tornin korkeus on 50 metriä, ja se on Tampereen korkein. Vesitilavuus 2 100 kuutiometriä. Vesitornin arkkitehtisuunnittelu on arkkitehtitoimisto Suvitie & Uusitalon ja rakennesuunnittelu Insinööritoimisto Ahonen-Ilveskoski Ky:n ja se on rakennettu kaupungin omana työnä.


title: Carlie Casey

text: Carlie Casey (s. 16. lokakuuta 1990) on yhdysvaltalainen näyttelijä. Hänen tunnetuin roolinsa on televisiosarjassa "Ned's Declassified School Survival Guide", jossa hän on näytellyt Missy Meany -nimistä tyttöä (2005–).


title: La Estrambotica Anastasia

text: La Estrambótica Anastasia on vuonna 2004 tuotettu venezuelalainen telenovela. Telenovelan tuotti Coral Internatonal Radio Caracas Televisionille (RCTV). Käsikirjoituksesta vastasi Martin Hahn.


title: La Estrambotica Anastasia

text:
Monet telenovelan näyttelijöistä näyttelivät telenovelassa Mi Gorda Bella eli Tuhkimotarina. Sarjan jälkeen osa heistä siirtyi kuvaamaan telenovelaa Amor a Palos.
Telenovelan tunnusmusiikkina on Chenoan en tu cruz clavaste. Sarjan pääosassa nähdään Norkys Batista (Anastasia) ja Juan Pablo Raba (Aureliano). Norkysilla on sarjassa muitakin rooleja esim. Alexandra ja Catalina, jotka ovat Anastasian identtisiä siskoja.


title: La Estrambotica Anastasia

text: Anastasia on alhaisista oloista kotoisin oleva joka uneksii maineesta ja kunniasta. Anastasian toive toteutuu, kun hän auttaa suuren jalokivifirman pois vararikosta. Anastasia nauttii julkisuudesta ja tienaa elantonsa mallina.


title: La Estrambotica Anastasia

text: Anastasia tapaa köyhän Aurelion, mutta myös Anastasian sisko, kuuro ja arka, Alexandra on kiinnostunut Aureliosta. Aurelio ja Alexandra menevät naimisiin, mutta Aurelio jättää hänet Anastasian vuoksi.


title: La Estrambotica Anastasia

text: Etsiessään vapauttaan Anastasia tutustuu Borosfkyn perheen varjopuoliin, ja saa selville yksi kerrallaan salaisuuksia Unelmien rististä, virheettömästä ja arvokkaasta jalokivestä. Unelmien risti kuului aikoinaan yhdelle Venäjän keisarinnoista.


title: La Estrambotica Anastasia

text: Caracasissa alkaa liikkua sarjamurhaaja, joka murhaa Borofskyn perheenjäseniä ja perhetuttuja. Murhaaja on ottanut pääkohteekseen Anastasian, joka viettääkin muutaman päivän hänen panttivankinaan.


title: La Estrambotica Anastasia

text: Etsiessään tietä pois Borosfkyn imperumista, Anastasia joutuu onnettomuuteen, jossa hänen siskonsa Alexandra menehtyy. Hänen siskonsa ruumis katoaa mukanaan suurin osa Borosfkyen perinnöstä. Se saa Anastasian palaamaan takaisin Borofskyjen kartanoon saadakseen selville häntä vastaan punotun suunnitelman.


title: La Estrambotica Anastasia

text: Alexandra tekee yllätävän paluun kuolleista Anastasian ex-miehen Ovidion avulla. Hän ei ole enää hiljainen ja arka, vaan vetää vertoja luonteeltaan ja kauneudeltaan jopa siskolleen Anastasialle. Nainen kantaa kuitenkin kaunaa siskoilleen, varsinkin Anastasialle, koska kokee tämän vieneen Aurelianon häneltä.


title: La Estrambotica Anastasia

text: Vasta sarjan lopussa Anastasia, Catalina ja Alexandra sopivat erimielisyytensä. Kaikki kolme löytävät onnen oikean miehen kanssa, ja Anastasia ja Aureliano menevät naimisiin.


title: La Estrambotica Anastasia

text: Anastasia on kaunis 23-vuotias nainen. Hänellä on kaksi identtistä kaksossiskoa, Alexandra ja Catalina. Anastasiaa esittää Norkys Batista.


title: La Estrambotica Anastasia

text: Anastasia on malli. Hän on Borofskyn timanttiliikkeen keulahahmo, ilman Anastasiaa firma olisi ajautunut konkurssiin. Anastasia on mallina tienannut miljoonia, ja hänestä on nopeasti tullut hyvin tunnettu. Anastasian ura alkoi Borofskyn timanttiliikkeen kampanjan esiintyjänä. Kampanjan kärjessä Anastasia onnistui palauttamaan vanhan timanttiyhtiön suosion ja hänestä tuli Borofskyjen lopullinen keulahahmo.


title: La Estrambotica Anastasia

text: Anastasian läheisimmät sukulaiset ovat siskot Alexandra ja Catalina, tytär Claudia, sekä aggressiivinen aviomies Ovidio. Anastasian muita läheisiä ovat, Don Toño, Yolanda, Agripina, Teobaldo, Pia, Gregoria, Aureliano, ja muut Borofskyn perheeseen kuuluvat.


title: La Estrambotica Anastasia

text: Anastasia on hyvin päättäväinen ja fiksu. Hän on ystävällinen ja luotettava. Kiltistä luonteestaan huolimatta Anastasia osaa olla määräilevä. Anastasia on myös huomaavainen ja avulias.


title: La Estrambotica Anastasia

text: Aureliano on Don Toñon ja Yolandan 25-vuotias poika. Aurelianoa esittää Juan Pablo Raba.


title: La Estrambotica Anastasia

text: Aureliano on luonteeltaan hyvin huomaavainen ja hän ottaa aina kaikki huomioon. Aurelianoon on helppo tutustua hänen mukavan ja hellävaraisen luonteensa takia.


title: La Estrambotica Anastasia

text: Aurelainon lähisukuun kuuluvat vanhemmat Don Toño ja Yolanda, sekä pikkusisko Yadira. Aurelianon vaimo oli Alexandra, mutta myöhemmin Aureliano alkoi seurustella Alexandran siskon Anastasian kanssa. Aurelianon parhaita ystäviä ovat Maco ja Santiago.


title: La Estrambotica Anastasia

text: Alexandra on Anastasian ja Catalinan identtinen ja kuuro kaksoissisiko. Alexandraa esittää Norkys Batista.


title: La Estrambotica Anastasia

text: Alexandra on hyvinkin arka. Hän on huomaavainen kuten Anastasia. Alexandra on huolehtivainen eikä jätä koskaan mitään tärkeää asiaa hoitamatta. Alexandra osaa kiltistä luonteestaan huolimatta kieroilla: hän esitti Anastasiaa saadakseen Aurelianon itselleen.


title: La Estrambotica Anastasia

text: Alexandran perheeseen kuuluvat kaksi siskoa, Anastasia ja Catalina, sekä siskontytär Claudia, joka on Anastasian tytär. Muu perhe on kummitäti Demetria ja Aureliano, joka myöhemmin oli Alexandran aviomies.


title: La Estrambotica Anastasia

text: Catalina on Anastasian ja Alexandran identtinen sisko. Catalinaa esittää Norkys Batista.


title: La Estrambotica Anastasia

text: Catalina on luonteeltaan hyvin rohkea. Catalina on aina valmis puolustamaan läheisiään. Jos joku satuttaa Catalinan läheisiä, Catalina kostaa heidän puolestaan. Catalina on huomattavasti siskojaan pahempi suustaan.


title: La Estrambotica Anastasia

text: Catalinan sukulaisia ovat lähinnä Anastasia, Alexandra ja Claudia. Anastasia ja Alexandra ovat Catalinan siskoja, ja Claudia on Catalinan siskon, Anastasian tytär. Muuhun lähiperheeseen kuuluvat mm. kummitäti Demetria.


title: La Estrambotica Anastasia

text: Yolanda on Aurelianon ja Yadiran äiti. Yolandaa näyttelee Mayra Alejandra Rodriquez.


title: La Estrambotica Anastasia

text: Yolandalla ei ole varsinaista uraa. Hän on työskennellyt Borofskyjen keittiössä kokkina. Yolandasta on ollut suuri apu Borofskyjen yrityksess'.


title: La Estrambotica Anastasia

text: Yolanda on hyvin rauhallinen, ellei sitten ole kysymys hänen läheisistään, kuten Don Toñosta. Yolanda on aina hyvin avulias ja auttavainen. Yolanda on kauan ollut huolissaan ovimiehensä Don Toñon töiden paljoudesta. Yolandan pehmeän ja lempeän kuoren alla kummittelevat "menneisyyden haamut".


title: La Estrambotica Anastasia

text: Yolandan lähiperhettä ovat aviomies Don Toño, Aureliano, ja Yadira. Muuta perhettä ovat tyttäret Agripina ja Bromelia. Lähes kaikki Borofskyn perheen jäsenet kutsuvat Yolandaa äidiksi.


title: La Estrambotica Anastasia

text: Don Toño, oikealta nimeltään Antonio on Aurelianon ja Yadiran isä. Don Toñoa esittää Gustavo Rodriguez.


title: La Estrambotica Anastasia

text: Don Toño on Borofskyn timanttiyrityksen omistaja. Hänen työnsä on lähinnä istua työhuoneessaan sekä ohjeistaa muita.


title: La Estrambotica Anastasia

text: Don Toño on varsinainen työnarkomaani. Kaikki perheen jäsenet ovatkin hyvin huolissaan Don Toñosta, ja tämän liiasta työn teosta: Yolanda, Toñon vaimo, on monta kertaa käskenyt Toñoa pitämään lomaa töistään.


title: La Estrambotica Anastasia

text: Don Toñon lähiperhettä ovat vaimo Yolanda ja lapset Aureliano ja Yadira. Aurelianoa Don Toño ei ole koskaan myöntänyt lailliseksi pojakseen, mutta kutsuu tätä silti pojakseen. Muuta perhettä Don Toñolle ovat koko Borofskyn perheenjäsenet.


title: La Estrambotica Anastasia

text: Ovidio on Agripinan ja Teobaldon nuorempi poika. Ovidiota esittää Saul Marin.


title: La Estrambotica Anastasia

text: Ovidio on johtajana Borofskyjen timanttiyhtiössä. Ovidion vaimo on Anastasia ja heillä on yhteinen tytär Claudia.


title: La Estrambotica Anastasia

text: Ovidio on aggressiivinen ja äkäinen ihminen. Ovidion aggressiivisuus johtuu siitä että hän mustasukkainen vaimostaan Anastasiasta, ja syyttääkin tätä jatkuvasti pettämisestä. Ovidio ei siedä Aurelianoa, ja on yrittänyt jopa tappaa tämän.


title: La Estrambotica Anastasia

text: Ovidion lähisukua ovat vanhemmat Agripina ja Teobaldo, isoveli Santiago, vaimo ja tytär. Ovidion muuhuun perheeseen kuuluu mm. hänen tätinsä Constanza.


title: La Estrambotica Anastasia

text: Violetalla oli menneisyydessään suhde väärän miehen kanssa, jonka vuoksi hän tunsi kauan häpeää. Nyt nainen on kuitenkin päässyt yli menneisyydestään ja on palannut Caracasiin. Violeta on rakastunut Santiagoon. Hän on luonteeltaan kapinoiva ja hyväntahtoinen, mutta voi myös halutessaan olla vaativa ja spontaani.


title: La Estrambotica Anastasia

text: Santiago on Agripinan ja Teobaldon vanhempi poika. Santi on veljensä Ovidion täydellinen vastakohta, pappi ja perheen ainoa moralisti.


title: La Estrambotica Anastasia

text: Agripina on Teobaldon vaimo, ja Santiagon sekä Ovidion äiti. Hän seuraa muotielämän muutoksia tarkkaan. Agripina ei pidä minijästään Anastasiasta ja hänen kahdesta siskostaan Catalinasta ja Alexandrasta johtuen heidän köyhistä olosuhteistaan. Agripina pitää siskoksia muutenkin outoina. Hän kutsuu itseään suureksi Grippyksi. Agripina vihaa Violta Silvaa, koska kuvittelee tämän vokottelevan hänen miestään, Teobaldoa. Agripina ei edes huomaa sitä että hänen miehensä on osoittanut kiinnostusta Violetaan. Agripina vastustaa myös Aurelianoa johtuen hänen köyhyydestään.


title: La Estrambotica Anastasia

text: Claudia on Anastasian ja Ovidion noin 3-4 -vuotias tytär. Claudia on usein hoidossa tädillään, Alexandralla. Alexandran lisäksi Claudiaa hoitaa Yadira ja Gregoria. Claudian mielitekemistä on keinuminen tai uiminen. Claudiaa on hemmoteltu elämänsä aikana. Hän on hyvin kiltti tyttö. Claudia haveilee olevansa prinsessa ja siksi hänellä nähdäänkin usein valkoinen prinsessa puku. Claudiasta pitävät lähes koko Borofskyn suku.


title: La Estrambotica Anastasia

text: Maria Gracia on Bromelian ja Aquilesin ainut ja hemmoteltu tytär. Hänen isoveljensä Leon on taitava lääkäri. Aurelianon palattua kotiin Maria Gracia osoitti häntä kohtaan suurta kiinnostusta. Myöhemmin hän ihastui Mateoon. Sarjamurhaaja tappoi Maria Gracian.


title: La Estrambotica Anastasia

text: Aquiles on Bromelian hupsu mies. Hän kärsii seksuaalisesta kyvyttömyydestä, ja yrittää vimmatusti salata sitä vaimoltaan. Aquilesilla ja Bromelialla on kaksi aikuista lasta, Leon ja Maria Gracia.


title: La Estrambotica Anastasia

text: Bromelia on yksi Don Toñon tyttäristä. Hän on naimisissa Aquilesin kanssa ja heillä on kaksi lasta, Leon ja Maria Gracia. Hänen poikansa Leon on lääkäri. Kun Bromelian tytär Maria Gracia kuoli, syytti hän tyttärensä kuolemasta Mateota. Bromelia ei tiedä mitään miehensä seksuaaliaalisesta kyvyttömyydestä ja ihmettelikin miksi hän käyttäytyi oudoksi.


title: La Estrambotica Anastasia

text: Pia on Nicolaksen äiti ja yksi Don Toñon lapsista. Piaa eivät timantit ja jalokivet kiinnosta, vaan hän tyytyy tavallisiin koruihin. Pia on aina pitämässä poikansa Nicolaksen puolia. Hän tunsi rakkautta Macoa kohtaan, vaikka tämän tunteet kohdistuivat Goyitaan, Pian siskoon.


title: La Estrambotica Anastasia

text: Teobaldo Agripinan mies sekä Ovidion sekä Santiagon isä. Teobaldo on rakastunut Violetaan, joka taas rakastaa hänen poikaansa Santiagoa. Teobaldo on Borofskyn jalokiviliikkeen johtaja, vaikka liikkeen omistaakin hänen isänsä Toño. Teobaldo vannoi Violetalle rakkauttaan, mutta tämä ei kuunnellut häntä.


title: La Estrambotica Anastasia

text: Nicolas on Pian ainut poika. Hän on erittäin utelias ja haluaa tietää kaikesta kaiken. Ja pahaksi onnekseen Nicolas alkaa tuntea rakkautta serkkuaan Clementinaa kohtaan. Nicolaksella on myös paljon ystäviä, kuten Maria Gracia ja Yadira.


title: La Estrambotica Anastasia

text: Yadira on Yolandan ja Don Toñon tytär, hän ei kuitenkaan ole heidän ainoa lapsensa, vaan hänellä on useita sisarruksia. Yadira auttaa usein äitiään Yolandaa keittiössä. Hänellä on hyvät välit Nicolaksen ja Maria Gracian kanssa. Yadira on myös osallistunut Anastasian tyttären Claudian hoitamiseen. Luonteeltaan Yadira on utelias.


title: La Estrambotica Anastasia

text: El Maco on Aurelianon vanha ystävä. Hänen lempinimensä tulee, etunimestä ja sukunimestä (Manuel Colon). Maco on rakastunut Gregoriaan, ja on pelastanut hänet raiskaajalta. Macolla oli säpinää myös Gregorian siskon Pian kanssa.


title: La Estrambotica Anastasia

text: Constanza on yksi Toñon tyttäristä. Constanzalla on kaksi tytärtä, Clementina ja Emilia Margarita. Emilia Margarita on hänen adoptio-lapsensa, mutta Clementina on hänen biologinen tyttärensä entisestä avioliitosta. Constanzalla on jo pitkänaikaa ollut riitaa siskonsa Agripinan kanssa. Constanzan on Borfskyn perheyrityksen timanttisuunnitelija.


title: La Estrambotica Anastasia

text: Hän on rakastunut Constanzaan, vaikka kaikki olettavatkin tämän kiinnostuksen kohdistuvat Constanzan tyttäriin, Emilia Margaritaan ja Clementinaan. Jossain välissä kaikki luulivat Mateolla ja Maria Gracialla olevan suhde, kun he viettivät aikaa paljon yhdessä.


title: La Estrambotica Anastasia

text: Emilia Margarita on Constanzan adoptio-tytär, joka on ihastunut Mateoon. Emilia Margarita sai kummallisen yhteyden kauan sitten kuolleeseen Venäjän keisari-intoon Rouva Helenaan.


title: La Estrambotica Anastasia

text: Demetria on Anastasian, Alexandran ja Catalinan kummi. Hän työskentelee Don Toñolla. Demetria on harkitseva ja päättäväinen. Hänelle tärkeintä maailmassa ovat identtiset kolmoset, joista hän aina on huolehtinut.


title: La Estrambotica Anastasia

text: Gregoria on Don Toñon tytär. Hän on ihastunut el Macoon. Gregoria ihailee suuresti laulaja Chenoaa, joka oli Borofskyjen vieraana. Gregoria on energinen, ja hänestä saattaa olla juttuseuraa moneksi tunniksi. Gregoria on aina valmis auttamaan muita. Hän on yksi niistä jotka osallistuvat usein Claudian hoitamiseen. Gregoria on itsevarma ja päättäväinen, mutta osaa halutessaan olla vaativa ja itsepäinen.


title: La Estrambotica Anastasia

text: Clementina on Constanzan biologinen tytär entisestä avioliitosta. Hänen haaveenaan on kirjoittaa kirja. Hän on rakastunut Joseitoon. Clementina välittää paljon adoptio-siskostaan Emilia Margaritasta. Clementina on suuri unelmoija, kuten Alexandra. Clementina pitää ihmisistä, jotka pitävät hänestä. Celementinan ystäviin kuuluvat, Nicolas, Maria Gracia ja monia muita hänen ikäisiään.


title: La Estrambotica Anastasia

text: Leon on alansa ammattilais-lääkäri. Hän on Aquilesin ja Bromelian poika sekä Maria Gracian isoveli. Leon on hoitanut paljon Don Toñoa, tällä kun on vakava sydänvika. Leon haluaa omistautua työhönsä kunnolla, siksi lähes kaikki pitävät hänestä. Suurimman osan ajastaan Leon viettää joko töissä tai kotona.


title: La Estrambotica Anastasia

text:
Joseito on nuori mustalaispoika. Hän on rakastunut Clementinaan. Sarjamurhaaja tappoi Joseiton.
Telenovelan tunnusmusiikki on nimeltään "En Tu Cruz". Kappaleen esittää espanjalainen laulaja Chenoa, joka teki yllätusvierailun sarjassa esittämällä itseään. Muita sarjan kappaleita ovat mm. Axel Fernandon "Eso" (Anastasia ja Aurelianon tunnusmusiikki) ja Miguel Nandezin "Luz", joka siivittää Santiagon ja Violetan rakkaustarinaa.


title: Emeka Okafor

text: Chukwuemeka Ndubuisi Okafor (s. 28. syyskuuta 1982) on yhdysvaltalainen koripalloilija. Hän sai NBA-varauksensa vuonna 2004 ja pelasi siitä pitäen Charlotte Bobcatsissa. Hän siirtyi vuonna 2009 New Orleans Hornetsiin, vuonna 2012 Washington Wizardsiin ja vuonna 2013 Phoenix Sunsiin.


title: Emeka Okafor

text: Okafor syntyi Texasin Houstonissa nigerialaisille vanhemmille. Hän opiskeli ja pelasi Bellaire High Schoolissa sekä Connecticutin yliopistossa. Pituutta hänellä on 205 senttimetriä. Hän oli vuoden 2004 toinen NBA-varaus Dwight Howardin jälkeen.


title: Emeka Okafor

text: Okafor kuului maajoukkueeseen, joka voitti pronssia vuoden 2004 olympialaisissa Ateenassa. Hän sai NBA:n vuoden ansioituneimmalle tulokkaalle myönnettävän "Rookie of the Year" -palkinnon vuonna 2005.


title: Ben Gordon

text: Benjamin ”Ben” Gordon (s. 4. huhtikuuta 1983) on yhdysvaltalainen koripalloilija. Chicago Bulls varasi Gordonin NBA:n vuoden 2004 varaustilaisuudessa ensimmäisen kierroksen kolmantena pelaajana. 191-senttisen Gordonin edellä tilaisuudessa olivat vain Dwight Howard ja Emeka Okafor. Gordon pelasi Chicagossa vuosina 2004–2009, minkä jälkeen hän solmi vapaana pelaajana sopimuksen Detroit Pistonsin kanssa. Kesäkuussa 2012, kolmen Detroitissa pelatun kauden jälkeen, hän siirtyi Charlotte Bobcatsiin pelaajakaupassa, jossa Pistons sai vaihdossa Corey Maggetten. Kauden 2014–2015 hän pelasi Orlando Magicissa.


title: Ben Gordon

text: Gordon syntyi Lontoossa, Englannissa jamaikalaisille vanhemmille. Hän pelasi ennen NBA-uraansa Connecticutin yliopiston joukkueessa.


title: Ben Gordon

text: Hän oli NBA:n vuoden 2005 .


title: Devin Harris

text: Devin Lamar Harris (s. 27. helmikuuta 1983) on yhdysvaltalainen koripalloilija. Hän oli vuoden viides NBA-varaus Howardin, Okaforin, Gordonin ja Livingstonin jälkeen.


title: Devin Harris

text: Harrisin varannut seura oli Washington Wizards, joka kuitenkin myi hänen pelaajaoikeutensa jo saman päivän aikana Dallas Mavericksille. Harris pelasi Mavericksissa, kunnes siirtyi 19. helmikuuta 2008 New Jersey Netsiin. Kolme vuotta myöhemmin, kesken kauden 2010–2011, hän siirtyi Utah Jazziin osana pelaajakauppaa, jossa Nets hankki pelintekijä Deron Williamsin. Heinäkuussa 2012 Jazz myi hänet Atlanta Hawksiin vaihdossa laitahyökkääjä Marvin Williamsiin. Kesällä 2013 Harris palasi Dallas Mavericksiin. Helmikuussa 2018 hän siirtyi Denver Nuggetsiin mutta palasi kesällä 2018 jälleen Dallasiin.


title: Devin Harris

text: Harrisin ammattilaisvuosien paras pistekeskiarvo on 21,3 kaudelta 2008–2009. Hän teki tuolla kaudella myös yhden ottelun piste-ennätyksensä, 47 pistettä ottelussa Phoenix Sunsia vastaan 30. marraskuuta 2008, ja tuli valituksi helmikuussa 2009 pelattuun un.


title: Devin Harris

text: Harrisin high schoolina oli Wauwatosa East ja yliopistona Wisconsin–Madison. Hän on 1,91 metrin mittainen.


title: Josh Childress

text: Joshua Malik ”Josh” Childress (s. 20. kesäkuuta 1983) on yhdysvaltalainen koripalloilija. Hän oli ensimmäisen kierroksen kuudes varaus ja pelasi hänet varanneessa Atlanta Hawksissa vuodet 2004–2008. Kesällä 2008 hän kohahdutti koripallomaailmaa siirtymällä Kreikan pääsarjan Olympiakos BC:hen ennätyssuurella kolmen vuoden sopimuksella, jonka nettoarvo oli 20 miljoonaa dollaria.


title: Josh Childress

text: Childress on yksi harvoja NBA:n kärkikaartiin laskettuja amerikkalaisia koripalloilijoita, joka on parhaassa peli-iässään siirtynyt eurooppalaiseen seuraan. Viimeisenä NBA-kautenaan ennen Eurooppaan siirtymistä hän teki keskimäärin 11,8 pistettä ja otti 4,9 levypalloa ottelua kohden. Childress pelasi Kreikan pääsarjassa sekä Euroliigassa kaksi kautta. Hän teki jälkimmäisessä keskimäärin 12,4 pistettä ja otti 4,7 levypalloa peliä kohden.


title: Josh Childress

text: Vuonna 2010 Childress teki paluun NBA:han. Hän siirtyi Phoenix Sunsiin sign-and-trade-tyyppisessä siirrossa, jossa hänen aiempi NBA-seuransa sai vaihdossa toisen kierroksen varausvuoron vuonna . Childress pelasi Phoenixissä kaksi kautta pääsemättä samalle tasolle kuin vuosinaan Atlanta Hawksissa. Hänen pistekeskiarvonsa kaudella 2010–2011 oli 5,0 ja kaudella 2011–2012 2,9, kun Atlantassa hän saavutti parhaimmillaan keskiarvon 13,0 (kausi 2006–2007).


title: Josh Childress

text: Syyskuussa 2012 Childress siirtyi vapaana pelaajana NBA-seura Brooklyn Netsiin.


title: Josh Childress

text: Kaliforniassa syntynyt Childress opiskeli ja pelasi ennen NBA-uraansa Mayfair High Schoolissa sekä Stanfordin yliopistossa.


title: James Napier (näyttelijä)

text: James William Robertson Napier (s. 24. maaliskuuta 1982 Wellington, Uusi-Seelanti) on uusiseelantilainen näyttelijä. Hän on esiintynyt useissa televisiosarjoissa, kuten "Klaanissa", "Power Rangers Dino Thunderissa" ja "Shortland Streetissä". Hän on punkia soittavan The Pistol Whips -yhtyeen laulaja ja kitaristi.


title: James Napier

text: James Napier voi tarkoittaa ainakin seuraavia:


title: Pallo-Sepot 44

text: Pallo-Sepot 44 (PS-44) on valkeakoskelainen jalkapalloseura, joka perustettiin vuonna 1944. Se pelasi Suomen kolmanneksi korkeimmalla sarjatasolla Kakkosessa viimeksi vuonna 2006.


title: Pallo-Sepot 44

text: Pallo-Seppojen tunnetuimpia puheenjohtajia oli Veli Leskinen, joka toimi 1930-luvulla A-maajoukkueen kapteenina ja 1940-luvulla Hakan SM-sarjaan nostaneessa joukkueessa.


title: Pallo-Sepot 44

text: Seppoja pidetään Hakan sisarseurana, jonka tunnetuin pelaaja on UPM:n entinen toimitusjohtaja, vuorineuvos Juha Niemelä. Juhani Peltonen ja Martti Halme valmensivat Pallo-Seppoja 1970-luvulla, jolloin joukkueessa pelasi muun muassa Mauri Paavilainen.


title: Pallo-Sepot 44

text: Joukkue pelaa Kolmosessa kaudella 2011. Pallo-Seppojen peliasun värit ovat punainen ja musta. Seppojen valmentajina toimivat Jarno Nikander ja Tomi Eerola, ja joukkue pelaa kotiottelunsa Apian urheilupuistossa.


title: Rocketdyne

text: Rocketdyne on yhdysvaltalainen nestemäistä ajoainetta käyttäviä raketteja suunnitteleva ja valmistava yritys.


title: Rocketdyne

text: Nykyään yritys on viralliselta nimeltään Pratt & Whitney Rocketdyne, Inc. Se on United Technologies Corporationin kokonaan omistama tytäryhtiö


title: Rocketdyne

text: Yhtiön pääkonttori on Huntsvillessa Alabamassa. Sen muita toimipisteitä ovat West Palm Beach Floridassa, Kennedy Space Center Floridassa ja Stennis Space Center Mississippissä. Nämä liittyvät NASA:n rakettitekniikkaa kehittäviin keskuksiin.


title: Rocketdyne

text: North American Aviation (NAA) perusti Rocketdynen.


title: Rocketdyne

text: Vuonna 1967 North American ja Rocketdyne yhdistyivät Rockwell Corporationin kanssa. tällöin syntyi North American Rockwell, josta tuli myöhemmin osan Rockwell Internationalia.


title: Rocketdyne

text: Joulukuussa 1996 Rockwell International myi ilmailu- ja avaruusteollisuutensa Boeingille.


title: Rocketdyne

text: Helmikuussa 2005 Boeing Rocketdyne-osuuden nimellä Rocketdyne Propulsion & Power, Pratt & Whitneylle. Liiketoimi valmistui .


title: Rocketdyne

text: North American muodosti Rocketdynen heti toisen maailmansodan loputtua tutkimaan saksalaista V-2-ohjusta. Rocketdyne kehitti V-2:n pohjalta polttokammion ja ajoaineen syötön kostruktion rakentaessaan suurempaa rakettimoottoria Navaho-ohjukseen. Tätä kehitystyötä pidettiin kuitenkin toisarvoisena 1940-luvun lopulla. Vasta Korean sodan alkaminen 1950 nosti rakettiohjelman saamaa rahoitusta.


title: Rocketdyne

text: Navaho-projekti oli vuosia pahoissa vaikeuksissa. Se lopetettiin 1950-luvun lopulla. Tällöin Wernher von Braunin kehittämä suurennettu versio V-2:sta, Redstone-ohjus, sai paikan rakettien kehittämisen pääkohteena.


title: Rocketdyne

text: Rocketdynen kehittämä A-5 tai NAA75-110 rakettimoottori osoittautui Redstonen vastaavaa luotettavammaksi. Redstone-ohjus suunniteltiin uudestaan siten, että sen moottoriksi tuli A-5. Tällöin ohjuksen kantama kuitenkin pienene selvästi. Kun ohjuksen tuotanto alkoi, North American eriytti Rocketdynen vuonna 1955 erilliseksi osastoksi.


title: Rocketdyne

text: Rocketdynen seuraava suuri kehityshanke oli S-3D-rakettimoottori. S-3-moottori tuli Jupiter-ohjukseen, joka oli Redstone-ohjuksen parannettu versio. S-3 tuli käyttöön myös Thor-ohjuksessa. Vielä suurempaa, LR89/LR105-moottoria käytettiin Atlas-ohjuksessa.


title: Rocketdyne

text: Thor-ohjuksen sotilaallinen ura oli lyhyt. Sitä käytettiin satelliittien laukaisuun läpi 1950- ja 60-lukujen. Yhdestä niistä, "Thor Deltasta", tuli Delta-rakettisarjan kantamalli, vaikka sitten 1960-luvun lopun Delta ei ole ollut juuri mitään yhteistä Thorin kanssa. Vaikkakin alkuperäistä S-3 -moottoria käytettiin joissain Delta-versioissa, sen päivitettyä versiota RS-27:ää käytettiin useimmissa.


title: Rocketdyne

text: Myös Atlaksen käyttö sotilaallisena pelotteena oli lyhyt, mutta siitä kehittyneestä Atlas-rakettiperheestä tuli tärkeä väline sekä miehitettyjen että miehittämättömien avaruusalusten lähettämisessä kiertoradalle. Sitä käytettiin mm. Mercury-ohjelmassa ja Atlas-Agenassa sekä Atlas-Centaur-raketeissa.


title: Rocketdyne

text: Rocketdyne oli NASAn päähankkijoita Apollo-ohjelmassa. Apollo-aluksen kantoraketin Saturn V:n kaikki suurimmat moottorit olivat Rocketdynen valmistamia. Rocketdynen H-1 -moottoria, joka oli pohjimmiltaan kahdeksan Jupiternn klusteri, käytettiin Saturn I kantoraketin ensimmäisessä vaiheessa.


title: Rocketdyne

text:
Saturn V:n ensimmäisessä S-IC -vaiheessa oli viisi F-1 -moottoria. Toisessa S-II -vaiheessa oli viisi J-2 -moottoria ja kolmannessa S-IVB -vaiheessa yksi. Vuoteen 1965 mennessä Rocketdyne rakensi enemmistön yhdysvaltalaisista rakettimoottoreista, pois lukien Titan raketin, ja sen henkilöstö kasvoi 65 000.
Rocketdynen kasvu näytti jatkuvan 1970-luvulla, kun Rocketdyne voitti sopimuksen Space Shuttle Main Enginen valmistamisesta. Sotilaallisen ja siviiliavaruustoiminnan nopea vähentäminen leikkasi kuitenkin myös Rocketdyneä.


title: Rocketdyne

text: North American, joka oli nyt pitkälti avaruusalusvalmistaja ja sitoutunut avaruussukkulaan, sulautui Rockwelliin 1966. Muodostuneen North American Rockwellin nimi vaihdettiin myöhemmin Rockwell Internationaliksi.


title: Rocketdyne

text: 1980- ja 1990-lukujen leikkausten myötä Rockwell International myi vanhan North American Rockwellin osia. Ensimmäiseksi 1980 General Aviation -osasto ja sitten Sabreliner 1983.


title: Rocketdyne

text: Loput aiemmasta NAA:sta, myös Rocketdyne, lopulta myytiin Boeingille 1996. Rocketdyne oli aikansa osa Boeing Integrated Defense Systemsiä kunnes se myytiin edelleen Pratt & Whitneylle .


title: Rocketdyne

text: Päätoimialansa eli rakettimoottorien lisäksi Rocketdyne on kehittänyt sähköntuotanto- ja säätöjärjestelmiä. Näihin kuuluivat muun muassa ydinparisto ja aurinkosähkölaitteistot sekä Kansainvälisen avaruusaseman pääsähköjärjestelmä. Rocketdynen myynnissä Pratt & Whitneylle Power Systems -osasto siirrettiin Hamilton Sundstrandille, joka myös on United Technologies Corporationin tytäryhtiö.


title: Rocketdyne

text: Useiden vuosien ajan Rocketdynen moottorit ja sähköjärjestelmät testattiin Santa Susana Field Laboratory-tutkimuskeskuksessa (SSFL), joka sijaitsee Simi Valleyssä Venturan piirikunnassa Kaliforniassa, lähellä yrityksen Canoga Parkin päämajaa. Rakettiajoaineiden ja muiden myrkyllisen aineiden runsaan käytön seurauksena alueen maaperä saastui merkittävästi.


title: Rocketdyne

text: Joitakin Rocketdynen valmistamia tai vain kehittelemiä rakettimoottoreita:


title: Practice What You Preach

text: Practice What You Preach on thrash metal -yhtye Testamentin vuonna 1989 julkaistu kolmas studioalbumi. Se menestyi edeltäjäänsä The New Orderia paremmin ja ylsi Yhdysvaltain Billboard 200 -listalla sijalle 77.


title: Neris

text: Neris (, , ) on Valko-Venäjällä ja Liettuassa virtaava merkittävä Niemenin sivujoki. Valko-Venäjällä se virtaa Vileikan kaupungin halki. Liettuassa se laskee Vilnan lävitse ja yhtyy Kaunasissa Niemeniin, jota pitkin sen vedet laskevat edelleen Itämeren Kuurinhaffiin.


title: Neris

text: Joen pituus on 510 km, josta ensimmäiset 264 kilometriä virtaavat Valko-Venäjällä.


title: Neris

text: Joessa on voimalapato tekoaltaineen Vileikan länsipuolella (). Tämä noin 27 kilometriä pitkä Vilijan tekojärvi on Valko-Venäjän suurin tekoallas ja samalla Minskin raakavesilähde.


title: Ohjattu demokratia

text: Vaikka Venäjän valtaapitävät monesti väittävät maan olevan demokraattinen, monet venäläiset ja läntiset tahot ovat toista mieltä. Venäjällä on demokraattiset instituutiot, mutta maata hallitaan keskusjohtoisesti.


title: Ohjattu demokratia

text: Venäjällä ohjatun demokratian nimitystä on käyttänyt erityisesti Kremliä puolustava politiikan tutkija Gleb Pavlovski. Venäjää hallitsevan Yhtenäinen Venäjä -puolueen pääideologina pidetyn Vladislav Surkovin mukaan ohjattu demokratia tarkoittaa ulkomaisten tahojen puuttumista jonkun toisen maan asioihin ja tämän vastapainona Venäjällä vallitsee suvereeni demokratia.


title: Ohjattu demokratia

text: Kriitikoiden mielestä jo Jeltsinin kauden demokratia oli näyteltyä. Venäjän presidentti Medvedevin mielestä parlamentaarinen demokratia on vaaraksi Venäjälle.


title: Ola Brunkert

text: Ola Brunkert (15. syyskuuta 1946 Örebro, Ruotsi – 16. maaliskuuta 2008 Artà. Mallorca) oli ruotsalainen rumpali. Hänet tunnettiin parhaiten ABBA-yhtyeen rumpalina.


title: Ola Brunkert

text: Hän soitti yhtyeen jokaisella levyllä ensimmäisestä singlestä "People Need Love" lähtien. Viimeksi hän soitti yhtyeen kanssa lokakuussa 1981 singlen "One of Us" nauhoituksissa.


title: Ola Brunkert

text: Hän kuoli tapaturmaisesti 61-vuotiaana kaaduttuaan kotonaan Mallorcalla Artàn kylässä, missä hän oli asunut jo vuosia.


title: Tetrakalat

text: Tetrakalat ("Characiformes") on viuhkaeväisiin kuuluva makean veden kalojen lahko, johon kuuluvat muun muassa tetrat ja piraijat. Kaiken kaikkiaan lahkoon kuuluu pari tuhatta lajia, joista suurin osa elää Etelä- ja Keski-Amerikassa, joitakin Pohjois-Amerikassa ja noin 210 lajia Afrikassa. Useimmat tetrakalat ovat terävähampaisia petoja. Monet lajit etenkin tetrojen heimosta ovat suosittuja akvaariokaloja, joitakin pyydystetään ruokakaloiksi.


title: Tetrakalat

text: Tetrakalojen lahkon sukulaisia ovat monnikalat, jotka luetaan samaan "Ostariophysi"-ylälahkoon. Lahkot lienevät eronneet noin 150 miljoonaa vuotta sitten.


title: Tetrakalat

text: Tetrakalat jaetaan 18 heimoon, ja niitä tunnetaan noin 1900 lajia 270 suvussa. Luokitus ei ole kaikilta osiltaan vakiintunut.


title: Musta kieli

text: Musta kieli () on kuvitteellinen kieli, joka esiintyy J. R. R. Tolkienin fantasiaromaanissa "Taru sormusten herrasta". Quenyan ja sindarin haltiakielistä poiketen Tolkien ei kehittänyt mustaa kieltä todellisena taidekielenä juurikaan.


title: Musta kieli

text: "Tarussa sormusten herrasta" musta kieli esiintyy lähinnä Valtasormukseen kaiverrettuna uhkaavana runokatkelmana: "Ash nazg durbatulûk, ash nazg gimbatul, ash nazg thrakatulûk agh burzum-ishi krimpatul." Se tarkoittaa: "Yksi sormus löytää heidät, se yksi heitä hallitsee, se yksi heidät yöhön syöksee ja pimeyteen kahlitsee."


title: Musta kieli

text: "Tarun sormusten herrasta" jälkiliitteissä kerrotaan, että musta ruhtinas Sauron kehitti mustan kielen pyrkimyksenään luoda yhteiskieli, jota kaikki hänen palvelijansa voisivat puhua keskenään. Sauronin suunnitelmat eivät kuitenkaan onnistuneet ja mustan kielen puhujien joukko jäi vähäiseksi, vaikka jotkin yksittäiset sanat päätyivätkin laajalti käyttöön örkkien muuten hyvin vaihtelevissa puheenparsissa. Esimerkkinä tästä Tolkien mainitsee sanan "ghâsh", joka merkitsee tulta. Varsinaista mustaa kieltä puhuivat nazgûl eli sormusaaveet ja muut Sauronin alaiset päälliköt Mordorissa, sekä Sauronin kehittämä peikkorotu "olog-hai".


title: Musta kieli

text: Norjalainen black metal -muusikko Varg Vikernes lainasi Burzum-yhtyeensä nimen Tolkienilta: sormusrunossa esiintyvä "burzum" tarkoittaa mustalla kielellä pimeyttä.


title: Polydoros (Priamoksen poika)

text: Polydoros () oli kreikkalaisessa mytologiassa kuningas Priamoksen ja Hekaben nuorin poika. Hänen isänsä lähetti hänet vävynsä, Traakian kuninkaan Polymestorin, luokse runsain jalokivi- ja kultalahjoin pidettäväksi turvassa Troijan sodan alkamisen tultua ilmeiseksi. Troijan kukistuttua Polymestor piti lahjat itsellään, mutta haki kuitenkin kreikkalaisten suosiota surmaamalla Polydoroksen ja heittämällä hänen ruumiinsa mereen. Polydoroksen ruumis huuhtoutui Troijan rannikolle, josta hänen äitinsä sen löysi. Raivoissaan Hekabe meni Polymestorin luokse, ja tämän vannottua pojan olevan kunnossa, repi tältä paljain käsin silmät päästä.


title: Mika Ojala

text: Mika Ojala (s. 21. kesäkuuta 1988 Paimio) on suomalainen jalkapalloilija, joka edustaa Veikkausliigassa pelaavaa Interiä. Hän on pelipaikaltaan oikea laitalinkki. Ojalan vahvuuksina on pidetty muun muassa lujaa ja tarkkaa potkutekniikkaa sekä kykyä antaa ratkaisusyöttöjä.


title: Mika Ojala

text:
Ojala aloitti jalkapallon Paimion Hakan riveissä. Myöhemmin juniorina hän siirtyi FC Interiin, jonka silloisessa reservijoukkueessa VG-62:ssa hän 16-vuotiaana debytoi myös aikuisten tasolla. Veikkausliigassa hän teki ensiesiintymisenä kaudella 2006.
Kausi 2008 oli Ojalalle menestys, sillä hän saavutti Interissä Suomen mestaruuden. Tämän lisäksi hän voitti liigan tehotilaston ja tuli valituksi Veikkausliigan vuoden keskikenttäpelaajaksi. Vuonna 2009 Ojala oli puolestaan voittamassa Suomen Cupia. Ojala voitti tehotilaston myös sekä vuonna 2011 tehden 16 maalia ja syöttäen 19, että 2012 12 maalilla ja 18 maaliin johtaneella syötöllä. Kumpanakin kautena hänet palkittiin Veikkausliigan vuoden keskikenttäpelaajana.


title: Mika Ojala

text: Tämän jälkeen vuonna 2013 Ojala siirtyi Allsvenskanin BK Häckeniin kolmen vuoden sopimuksella. Ruotsissa läpimurto jäi Ojalalta kuitenkin tekemättä ja kauden päätteeksi hän purki sopimuksensa seuran kanssa. Hän palasi Interiin helmikuussa 2014 yhden kauden mittaisella sopimuksella. Heinäkuun 2015 alussa Ojala siirtyi Saksan 3. Ligassa pelaavaan VfR Aaleniin.


title: Mika Ojala

text:
Ojala on pelannut myös Suomen eri maajoukkueissa. Vuonna 2007 hän nousi Suomen alle 21-vuotiaiden maajoukkueeseen. Kaiken kaikkiaan hän pelasi alle 21-vuotiaiden maajoukkueessa 17 ottelua, joissa teki kaksi maalia.
Ojala valittiin myös alle 21-vuotiaiden EM-kilpailuihin 2009, mutta hän loukkaantui kesäkuun alussa pelatussa liigaottelussa niin, että joutui jäämään turnauksesta pois. A-maajoukkueessa Ojala debytoi tammikuussa 2010 Etelä-Koreaa vastaan.


title: Roope Mäkelä

text: Roope Valtteri Mäkelä (s. 11. maaliskuuta 1974 Karhula) on suomalainen koripallovalmentaja ja kilpauransa päättänyt koripalloilija. Mäkelä muun muassa voitti neljä Suomen mestaruutta ja neljä Suomen cup-mestaruutta sekä valittiin Suomen pääsarjan vuoden pelaajaksi vuonna 2001.


title: Roope Mäkelä

text: Takamiehenä pelannut 188-senttinen Peli-Karhujen kasvatti Mäkelä pelasi vuosina 1991–2005 miesten SM-sarjassa Espoon Hongassa ja KTP:ssä ja voitti yhteensä neljä Suomen mestaruutta ja neljä Suomen cup-mestaruutta. Mäkelä valittiin Korisliigan vuoden pelaajaksi keväällä 2001 ja kahdella peräkkäisellä kaudella sarjan kehittyneimmäksi pelaajaksi. Hän pelasi myös Suomen miesten maajoukkueessa.


title: Roope Mäkelä

text: Mäkelä on toiminut koripallovalmentajana suurilta osin nuorten parissa. Keväällä 2009 hän valmensi Korisliigassa KTP-Basketia. Huhtikuussa 2016 hän teki Naisten Korisliigajoukkue Peli-Karhujen kanssa 1+1-vuotisen päävalmentajasopimuksen.


title: Yli rautaesiripun

text: Yli rautaesiripun on Esa Anttalan kirjoittama dokumentaarinen sotaromaani. Teos jäi kaukopartiomiehenä itsekin palvelleen Anttalan viimeiseksi teokseksi.


title: Yli rautaesiripun

text: Suomalaisia kaukopartiomiehiä siirtyi sotien jälkeen Yhdysvaltojen palvelukseen. He suorittivat tiedustelupartioita Neuvostoliittoon muun muassa Suomesta ja Norjasta käsin. Toiminta oli erittäin salaista. Koulutusta annettiin Yhdysvaltojen lisäksi myös Norjassa.


title: Yli rautaesiripun

text: Kirjan päähenkilönä seikkailee kaukopartiomies Arvo A. Juvonen, joka on sotien jälkeen jäänyt puolustusvoimien palvelukseen, mutta tulee erotetuksi 1950-luvun alussa. Pian Juvonen houkutellaan rajan yli suuntautuvalle matkalle. Kirja huipentuu kuumailmapallolla tehtyyn rajanylitykseen ja sitä seuranneeseen tiedusteluoperaatioon.


title: Kempeleen vesitorni

text: Kempeleen vesitorni on Kempeleen Sarkkirannan alueella sijaitseva vesitorni, joka on valmistunut vuonna 1975.


title: Kempeleen vesitorni

text: Vuonna 2004 vesitorniin tehtiin peruskorjaus, jossa muun muassa uusittiin julkisivuverhous ja vesikate sekä korjattiin betonirakenteiden vauriot ja pinnoitettiin vesisäiliö. Vesitornin katolla on väestöhälytin.


title: M/S Hansa Express

text: M/S Agi () oli vuonna 1962 rakennettu jäävahvisteinen autolautta. Laivan rakensi Hanseatiche Werftin telakka, Hampurissa, Saksassa. Alun perin alus oli nimeltään "Hansa Express". Alus romutettiin heinäkuussa 2003 Aliagassa, Turkissa.


title: M/S Hansa Express

text: Maaliskuussa 1960 ahvenanmaalainen Rederi AB Vikinglinjen tilasi aluksen aikomuksenaan sijoittaa se Paraisten ja Kapellskärin väliseen liikenteeseen. Myöhemmin varustamo peruutti tilauksen. 15. syyskuuta 1961 tapahtui aluksen kölinlasku. 18. tammikuuta 1962 suomalainen Merivienti Oy osti aluksen rakennussopimuksen. 2. helmikuuta alus laskettiin vesille ja Eleanor Piironen kastoi sen. Nimeksi tuli "Hansa Express". 18. heinäkuuta 1962 alus luovutettiin Merivienti Oy:n omistukseen, joka rekisteröi aluksen Suomen lipun alle. Kotisatamaksi tuli Helsinki. 24. heinäkuuta alus aloitti Finnlinesin liikenteessä reitillä Hanko–Visby/Slite–Travemünde. Vuonna 1963 alus meni Kieler Howaldtswerke A.G:n telakalle Kieliin, Saksaan pidennettäväksi 7,8 metrillä. 16. huhtikuuta 1963 Hansa Express siirtyi Hangon ja Travemünden väliseen liikenteeseen. 12. toukokuuta alus siirtyi reitille Hanko–Slite–Travemünde. 1. syyskuuta aluksen reitiksi tuli Hanko–Kalmar–Travemünde. 1. syyskuuta 1964 Hansa Express siirtyi reitille Hanko–Karlskrona–Travemünde. 1. tammikuuta 1965 alus siirtyi reitille Hanko–Nynäshamn–Karlskrona–Travemünde. 4. helmikuuta 1966 aluksella syttyi tulipalo, jonka jälkeen alus joutui menemään korjaustöitä varten Kieliin, Saksaan.


title: M/S Hansa Express

text: 25. helmikuuta 1966 alus sai nimen "Finndana" ja huhtikuussa se siirtyi Helsingin ja Kööpenhaminan väliseen liikenteeseen. 1. lokakuuta alus aikarahdattiin eli vuokrattiin TT-Linen Travemünden ja Trelleborgin väliseen liikenteeseen.


title: M/S Hansa Express

text: 15. kesäkuuta 1967 puolalainen Polska Zegluga Morska osti aluksen ja rekisteröi sen Puolan lipun alle nimellä "Gryf". 21. kesäkuuta alus aloitti liikennöinnin linjalla Świnoujście–Ystad. Vuoden 1970 alusta alus siirtyi puolalaisen Polskie Linie Oceanicznen omistukseen. 14. kesäkuuta 1973 Gryf aloitti liikennöinnin Helsingin ja Gdynian välillä. 17. tammikuuta–29. maaliskuuta 1974 välisen ajan alus liikennöi Gdańskin ja Turun välillä. 2. huhtikuuta 1976 alus siirtyi puolalaisen Polska Zegluga Baltyckan omistukseen.


title: M/S Hansa Express

text: Vuonna 1981 Fragmar Shipping Corp osti aluksen ja rekisteröi sen Kreikan lipun alle nimellä "Eolos". Kotisatamaksi tuli Pireus. Omistajanvaihdoksen jälkeen Fraglines aloitti liikennöinnin aluksella reitillä Patras–Korfu–Igoumenitsa–Brindisi. Vuonna 1995 International Lines (AK Ventouris Shipping) osti aluksen ja nimesi antoi sille nimen "Agios Vassilios". Lippuvaltiona säilyi Kreikka. Uusi omistaja sijoitti aluksen Igoumenitsan ja Brindisin väliseen liikenteeseen. Vuonna 1996 panamalainen Watermark Navigation Inc. osti aluksen. 3. joulukuuta 1996 omistajavarustamo meni konkurssiin ja Agios Vassilios jäi käyttämättömänä Kreikan Eleusikseen. Lokakuussa 1998 panamalainen Clydesdale Shipping Corp osti aluksen. Toukokuussa 1999 Agios Vassiliosta suunniteltiin sijoitettavaksi Artemis Linesin Barin ja Albanian väliseen liikenteeseen. Suunnitelma ei kuitenkaan toteutunut.


title: M/S Hansa Express

text: Toukokuussa 2003 alus myytiin Turkkiin romutettavaksi. Tuolloin alus sai nimen "Agi". 2. heinäkuuta 2003 Agi saapui Turkin Aliagaan romutettavaksi.


title: Edmund Kirby Smith

text: Edmund Kirby Smith (16. toukokuuta 1824 – 28. maaliskuuta 1893) oli Yhdysvaltain armeijan ammattisotilas, kouluttaja ja etelävaltioiden kenraali Yhdysvaltain sisällissodassa. Hän komensi Mississippin alueen joukkoja Vicksburgin taistelun jälkeen.


title: Edmund Kirby Smith

text:
Smith syntyi St. Augustinessa Floridassa Joseph Lee Smithille ja hänen vaimolleen Frances Kirby Smithille. Molemmat hänen vanhempansa olivat kotoisin Connecticutista, ja muuttivat Floridaan 1821 hieman ennen kuin vanhempi Smith nimitettiin sinne liittovaltion tuomariksi.
1836 hänen vanhempansa lähettivät hänet sotilaskouluun Virginiaan, missä hän opiskeli ennen kuin meni West Pointin sotilasakatemiaan 1841. Hän valmistui oppilaitoksesta 1845, missä häntä kutsuttiin lempinimellä "Seminole" kotiosavaltionsa takia, ja hänet nimitettiin toiseksi luutnantiksi 5. Yhdysvaltain jalkaväkeen.


title: Edmund Kirby Smith

text: Meksikon-Yhdysvaltain sodassa hän palveli kenraali Zachary Taylorin alaisena Palo Alton ja Resaca de la Palman taisteluissa. Hän palveli myöhemmin kenraali Winfield Scottin alaisena ja sai ylennyksen 1. luutnantiksi Cerro Gordoon ja kapteeniksi Contrerasiin ja Churubuscoon. Hänen vanhempi veljensä Ephraim Kirby Smith, vakinaisen armeijan kapteeni, palveli hänen kanssaan 5. USA:n jalkaväessä molemmissa kampanjoissa Taylorin ja Scottin kanssa, kunnes hän kuoli haavoihinsa. joista oli kärsinyt Molino del Reyn taistelusta 1847. Sodan jälkeen hän palveli kapteenina 2. ratsuväessä, pääasiassa Teksasissa, mutta hän opetti myös matematiikkaa West Pointissa ja haavoittui 1859 taistellessaan intiaaneja vastaan Nescutunga Valleyssä Teksasissa. Kun Teksas erosi Unionista, Smith, nyt majuri, kieltäytyi antamasta komentoaan Camp Coloradossa, mikä nykyisin on Coleman Teksasissa, Teksasin osavaltion joukoille Benjamin McCullochin alaisina, ja ilmaisi olevansa valmis taistelemaan pitääkseen sen.


title: Edmund Kirby Smith

text: Palveltuaan lyhyen aikaa kenraali Joseph E. Johnstonin kenraali-adjutanttina Shenandoah Valleyssä Smith ylennettiin prikaatinkenraaliksi 17. kesäkuuta 1861, ja sai komentoonsa prikaatin Shenandoahin armeijasta, mitä hän komensi Bull Runin ensimmäisessä taistelussa 21. heinäkuuta. Hän haavoittui pahoin niskaan ja olkapäähän ja toipui komentamalla Keski- ja Itä-Floridan sotilashallintoa. Hän palasi palvelukseen lokakuussa kenraalimajurina ja Konfederaation Potomacin armeijan divisioonan komentajana Pohjois-Virginiaan.


title: Edmund Kirby Smith

text: Helmikuussa 1862 hänet lähetettiin komentamaan konfederaation Tennesseen armeijaa Itä-Tennesseehen. Yhteistyössä kenraali Braxton Braggin kanssa Kentuckyyn hyökkäyksessä, hän saavutti voiton Richmondissa 30. elokuuta 1862, ja nimettiin lokakuussa uuteen kenraaliluutnantin arvoon, jolloin hänestä tuli armeijakunnan komentaja Tennesseen armeijaan.


title: Edmund Kirby Smith

text: Tammikuussa 1863 Smith siirrettiin komentamaan Trans-Mississippin sotilashallintoa (käsittäen Arkansasin, Länsi-Louisianan ja Teksasin) ja hän pysyisi Mississippi-joen länsipuolella sodan tasapainon takia. Kun kenraalimajuri Ulysses S. Grantin joukot tiukensivat otettaan joella, Smith yritti tulla väliin. Kuitenkaan hänen hallinnollaan ei ollut kuin 30 000 miestä sijoitettuna valtavalle alueelle, eikä hän kyennyt keskittämään riittävästi joukkoja haastaakseen Grantin tai unionin laivaston joella.


title: Edmund Kirby Smith

text: Seurauksena Unionin Vicksburgin ja Port Hudsonin linnoituksien valtauksesta ja Mississippin sulkemisesta, hänen yhteytensä Richmondin pääkaupunkiin katkaistiin ja hänet haastettiin komentamaan täysin itsenäistä aluetta konfederaatiosta, kaikkine luontaisine hallinnollisine ongelmineen. Alue tunnettiin konfederaatiossa nimellä "Kirby Smithdom".


title: Edmund Kirby Smith

text: Keväällä 1864 kenraaliluutnantti Richard Taylor, suoraan Smithin komennossa, voitti kenraalimajuri Nathaniel P. Banksin Mansfieldin taistelussa Red River-sotaretkillä 8. huhtikuuta 1864. Pleasant Hillin taistelun jälkeen 9. huhtikuuta Smith liittyi Tayloriin ja hajotti puolet Taylorin armeijasta, "Walkerin vinttikoirat", kenraalimajuri John George Walkerin komentoon pohjoisempaan pysäyttääkseen kenraalimajuri Frederick Steelen tunkeutumisen Arkansasiin. Tämä päätös, jota Taylor voimakkaasti vastusti, aiheutti suurta vihanpitoa näiden kahden miehen välillä.


title: Edmund Kirby Smith

text: Paineen helpottuessa Smith yritti lähettää vahvistuksia Mississippin itäpuolelle mutta, kuten hänen aikaisemmissa yrityksissään auttaa Vicksburgia, se osoittautui epäkäytänölliseksi, koska unioni hallitsi jokea. Sen sijaan hän lähetti Sterling Pricen, kaiken saatavilla olevan ratsuväen kanssa epäonnistuneeseen Missourin valtausretkeen. Sen jälkeen sota Mississippin länsipuolella koostui pääasiallisesti pienistä rosvoretkistä ja sissitoiminnasta. Nyt täydeksi kenraaliksi ylenneenä (19. helmikuuta 1864, yksi kahdeksasta miehestä konfederaatiossa), hän antautui ryhmineen ainoana merkittävänä konfederaation armeijana jäljellä — 26. toukokuuta 1865, ja saapui Galvestoniin Teksasiin 2. kesäkuuta mistä hän pakeni Meksikoon ja sitten Kuubaan mahdollista maanpetossyytettä. Hän tuli takaisin antamaan armahdusvalan Lynchburgissa Virginiassa 14. marraskuuta 1865.


title: Edmund Kirby Smith

text: Sodan jälkeen Smith oli aktiivinen lennätinliiketoiminnassa ja kouluttajana. 1866-1868 hän oli johtajana Atlantin-Tyynenmeren lennätinyhtiössä. Kun tuo yritys epäonnistui, hän aloitti kouluttajana New Castlessa Kentuckyssä. 1870 hän yhdisti voimansa toisen konfederaation entisen kenraalin Bushrod Johnsonin kanssa ja tuli Nashvillen yliopiston johtajaksi. 1875 hän lähti virasta matematiikan professoriksi Etelä-Sewaneen vuoksiksi 1875-1893. Kuolemansa aikaan Sewaneessa, hän oli viimeinen elossa ollut sodan täysi kenraali. Hänet on haudattu Sewaneen yliopiston hautausmaahan.


title: Edmund Kirby Smith

text: Toisen maailmansodan aikana Yhdysvaltain laivasto nimesi aluksen hänen mukaansa.


title: Kevin Durant

text: Kevin Wayne Durant (s. 29. syyskuuta 1988 Washington DC) on yhdysvaltalainen koripalloilija. Yhdysvaltain maajoukkueessa hän on voittanut olympiakultaa vuosina 2012 ja 2016 sekä maailmanmestaruuden vuonna 2010.


title: Kevin Durant

text: Durant oli NBA:n kakkosvaraus . Kaudella 2013–2014 Durant sai -palkinnon. Hän on voittanut Golden State Warriorsissa kaksi NBA:n mestaruutta (2017 ja 2018), ja kummallakin kerralla hänet palkittiin -palkinnolla. Muiden saavutustensa ohella Durant on moninkertainen NBA:n korikuningas, ykköstähdistövalinta ja tähdistöottelupelaaja.


title: Kevin Durant

text: Durant syntyi Washingtonissa yksinhuoltajaperheeseen. Hän asui kaupungin huonomaineisessa osassa mutta innostui nuorena koripallosta. Durantilla oli hyvä hyppyheitto, joka erotti hänet muista samanikäisistä pelaajista. 16-vuotiaana Durantin valmentaja ammuttiin, minkä vuoksi hän kadotti joksikin aikaa mielenkiintonsa koripalloon. Valmentaja oli kuollessaan 35-vuotias, minkä takia Durantin pelinumero on 35.


title: Kevin Durant

text: Vuosina 2006–2007 Durant pelasi yliopistokoripalloa Texasin yliopistossa. Hän teki 25,8 pistettä ottelua kohden ja osallistui NBA:n vuoden varaustilaisuuteen, jossa Seattle SuperSonics (nykyinen Oklahoma City Thunder) varasi hänet tilaisuuden toisena pelaajana. Ensimmäisellä NBA-kaudellaan Durant valittiin . Kausina 2009–2010, 2010–2011, 2011–2012, 2012–2013 ja 2013–2014 hän voitti sarjan pistekuninkuuden. Tammikuussa 2013 Durant teki 52 pistettä Dallas Mavericksia vastaan. Nykyisen NBA:n piste-ennätyksensä, 54 pistettä, hän teki tammikuussa 2014 Golden State Warriorsia vastaan.


title: Kevin Durant

text: Kesäkuussa 2016 Durant valittiin Yhdysvaltain olympiajoukkueeseen Rio de Janeiroon, missä maa voitti kultaa. Heinäkuussa hän ilmoitti siirtyvänsä Golden State Warriorsiin. Durant voitti vuonna 2017 Warriorsissa NBA:n mestaruuden, ja hänet nimettiin finaalien arvokkaimmaksi pelaajaksi. Warriorsin mestaruus ja Durantin finaalien MVP-valinta toistuivat myös kaudella 2017–2018.


title: Haley Bennett

text: Haley Keeling Bennett (s. 7. tammikuuta 1988) on yhdysvaltalainen näyttelijä ja laulaja. Hän syntyi Floridassa, mutta asui myös Ohiossa ennen muuttoaan Los Angelesiin, Kaliforniaan vuonna 2005.


title: Haley Bennett

text: Bennett on näytellyt kymmenvuotiaasta pitäen. Hän tuli tunnetuksi roolistaan elokuvassa "Sävel ja sanat" (2007). Vuonna 2016 hän näytteli elokuvissa "Nainen junassa" ja "The Magnificent Seven".


title: Kristen Johnston

text: Kristen Johnston (s. 20. syyskuuta 1967) on yhdysvaltalainen näyttelijä. Hänet tunnetaan varsinkin Sally Solomonin roolista televisiosarjassa "Kolmas kivi auringosta" (1996–2001) ja elokuvasta "Flintstones – Viva Rock Vegas" (2000), jossa hän näytteli Vilmaa.


title: Kristen Johnston

text: Johnston voitti parhaan naisnäyttelijän Emmy-palkinnon vuosina 1997 sekä 1999. Hän oli vuonna 1997 myös Golden Globe -ehdokkaana.


title: Kristen Johnston

text: Johnston syntyi Washington DC:ssä ja vietti suuren osan nuoruudestaan Wisconsinissa, jossa hän valmistui Whitefish Bay High Schoolista. Hän vietti jonkin aikaa oppilasvaihdossa ulkomailla ja valmistui myöhemmin New Yorkin yliopistosta.


title: Kristen Johnston

text:
Johnston on esiintynyt myös elokuvissa, joiden joukossa on "Sävel ja sanat" (2007).
Hän esiintyi sivuroolissa myös elokuvassa "Morsianten sota" (2009) Debinä, joka oli Emman (Anne Hathaway) kaaso.


title: Morgan York

text: Morgan Elizabeth York (s. 18. tammikuuta 1993) on yhdysvaltalainen näyttelijä. Hän syntyi Kaliforniassa, mutta on asunut myös New Yorkissa. Hänellä on sisarukset Wendy (s. 1995) ja Thomas (s. 1999).


title: Morgan York

text: York esiintyi vuonna 2003 Liliana Mumyn kanssa elokuvassa "Villi tusina". Hänet on nähty lisäksi muun muassa sen jatko-osassa "Villi tusina 2" (2005) sekä elokuvassa "The Pacifier – Tuttisoturi" (2005).


title: Morgan York

text: York on esiintynyt myös televisiosarjassa "Hannah Montana".


title: Essi Hellstén

text:
Essi Hellstén (s. 11. kesäkuuta 1990 Uusikaupunki) kruunattiin Suomen Neidoksi 2. syyskuuta 2007.
Hellstén asettui ehdolle kunnallisvaaleissa 2008. Hän oli Kokoomuksen ehdokkaana Uudessakaupungissa, ja sai 29 ääntä yltäen näin 61. sijalle ja varavaltuutetuksi. Hellstén osallistui "Suomen Huippumalli haussa" -ohjelmaan vuonna 2009.
Vuonna 2010 hän oli mukana Miss Suomi -kilpailun finaalissa, mutta ei yltänyt kärkikolmikkoon.


title: Cameron Bright

text: Cameron Douglas Bright (s. 26. tammikuuta 1993 Victoria, Kanada) on kanadalainen näyttelijä. Hän on esiintynyt muun muassa elokuvissa "Godsend" (2004), "Birth" (2004), "Thank You for Smoking" (2005), "Running Scared" (2006), "" (2006) ja "Ultraviolet" (2006). Hän näytteli Alecia kolmessa Twilight-sarjan elokuvassa.


title: Cameron Bright

text: Bright syntyi Victoriassa, Kanadassa. Hän on saanut toisen nimensä Douglas äidinpuoleisen isoisänsä mukaan. Brightilla on kulmakarvassaan arpi, jonka hän sai jo lapsena, kun hänen veljensä jahtasi häntä ympäri ruusupensasta.


title: Cameron Bright

text: Brightin ensimmäinen näyttelijäntyö oli telekommunikaatioyritys Telusin mainos, joka pian johti pieneen rooliin televisiosarjassa "Higher Ground". Tämän jälkeen hän esiintyi useissa televisioelokuvissa, esimerkiksi vuonna 2000 valmistuneessa televisioelokuvassa "The Christmas Secret", osassa "Night Visions".


title: Cameron Bright

text: Hänen ensimmäinen tunnettu elokuvansa on Perhosvaikutus. Tämän jälkeen Brightilla oli merkittävä rooli huhtikuussa 2004 julkaistussa elokuvassa "Godsend", jossa nähtiin myös Robert De Niro. Seuraavassa elokuvassaan "Birth", hän esitti kymmenvuotiasta poikaa. Elokuvassa oli mukana myös Nicole Kidman. Kaksi kohtausta elokuvassa kiinnitti arvostelijoiden huomion: yhdessä kohtauksessa Brightin ja Kidmanin roolihahmot suutelevat ja toisessa he jakavat kylpyammeen. Jälkimmäisessä kohtauksessa kumpikaan ei ollut oikeasti alasti.


title: Cameron Bright

text: Bright oli ehdolla Klaus Baudelairen rooliin elokuvaan "Lemony Snicketin surkeiden sattumusten sarja". Brightin seuraavat roolit olivat vuonna 2006 elokuvissa "Thank You for Smoking", "Ultraviolet" ja "Running Scared". Hän esiintyi myös elokuvassa "X-Men – viimeinen kohtaaminen".


title: Cameron Bright

text: Hän esiintyi "4400"-televisiosarjan jaksossa "The Wrath Of Graham". Hän esitti yläkoulun oppilasta nimeltä Graham Holt.


title: Cameron Bright

text: Vuonna 2009 Bright esitti Alec-nimistä vampyyriä Stephenie Meyerin "Houkutus"-kirjasarjan toiseen osaan perustuvassa elokuvassa "Twilight – Uusikuu". Hän jatkoi roolissa elokuvan jatko-osassa "Twilight – Epäilys" (2010) sekä elokuvasarjan kaksiosaisen päätöselokuvan "Twilight – Aamunkoi" toisessa osassa vuonna 2012.


title: Röda Lacket

text: Röda Lacket eli "rööda" on nuuskayhtiö Swedish Matchin valmistama nuuskamerkki. Röda Lacket on erittäin kiinteää, mikä mahdollistaa helpon leipomisen eli "tamppaamisen". Röda Lacket pussinuuskan valmistus on lopetettu.


title: Röda Lacket

text: Ruotsin kauppanimistä kolmanneksi vanhin Generalin ja Ettanin jälkeen. Sen valmistuksen aloitti Petter Swartzin nuuskatehdas Norrköpingissä vuonna 1850.


title: David Dorfman

text: David Benjamin Dorfman (s. 7. helmikuuta 1993) on yhdysvaltalainen näyttelijä. Hänet tunnetaan muun muassa Joeyn roolissa elokuvassa "Sydän lyö" (2000), sekä Aidanin roolista elokuvassa "Ring" (2002); hän teki saman roolin myös elokuvan jatko-osassa "Ring 2" (2005).


title: David Dorfman

text: Dorfmanilla on ollut muitakin rooleja, esimerkiksi elokuvassa "Texasin moottorisahamurhat" (2003). Hän on esiintynyt useaan otteeseen "Family Law" -sarjassa ja vieraillut myös "Ally McBeal -komediassa".


title: Kriasos

text: Kriasos oli kreikkalaisessa mytologiassa Argoksen ja Euadnen, jokijumala Strymonin tyttären, poika. Hänen sisaruksiaan olivat Peiros, Epidauros ja Ekbasos. Häntä seurasi valtaistuimelle Forbas, joka oli joko hänen poikansa tai veljensä.


title: Richard Taylor (kenraali)

text: Richard Taylor (27. tammikuuta 1826 – 12. huhtikuuta 1879) oli etelävaltoiden kenraali Yhdysvaltain sisällissodassa. Hän oli Yhdysvaltain presidentin Zachary Taylorin ja Margaret Taylorin poika.


title: Richard Taylor (kenraali)

text: Richard Taylor syntyi "Springfieldsin" perhetilalla lähellä Louisvilleä, Kentuckyssä. Tila oli nimetty Taylorin isoisän mukaan, virginialaisen, joka oli palvellut Yhdysvaltain vapaussodassa. Suurimman osan lapsuusvuosistaan hän vietti rajaseudulla isänsä Zacharyn kanssa, kun tämä palveli upseerina. Nuorena miehenä hän meni yksityiskouluihin Kentuckyssä ja Massachusettsissa. Vaikka hän aloittikin collegeopintonsa Harvardin yliopistossa, hän valmistui Yalesta vuonna 1845. Hän ei saanut koulutuksesta kunnianosoituksia, mutta vietti suurimman osan ajastaan lukiessaan kirjoja klassisesta ja sotilashistoriasta. Meksikon–Yhdysvaltain sodan aikana hän palveli isänsä sotilassihteerinä.


title: Richard Taylor (kenraali)

text: Hänen isänsä lähetti hänet pois sodan aikana reumaattisen niveltulehduksen vuoksi. Hän suostui johtamaan perheen puuvillaviljelyksiä Mississippin Jeffersonin piirikunnassa ja 1850, hän houkutteli isänsä (nyt presidentti Taylor, valittu virkaan 1848) hankkimaan Fashionin, suuren sokerinviljelystilan St. Charles Parishista Louisianasta. 10. helmikuuta 1851 Richard Taylor nai Louise Marie Myrthe Bringierin, jonka kanssa sai viisi lasta, joista kaksi poikaa kuoli kuumetautiin sisällissodan aikana. Isänsä kuoleman jälkeen Richard peri Fashionin 1850. Hänellä oli yli 200 orjaa ja hän oli yksi Louisianan rikkaimmista miehistä. Vuonna 1856 kylmyys pilasi hänen kylvönsä ja hän velkaantui pahoin. Hän oli kuitenkin päättänyt lähteä mukaan politiikkaan ja vuonna 1855 hänet valittiin Louisianan senaattiin, jossa palveli vuoteen 1861 asti. Hän oli demokraatti ja oli demokraattien edustajainhuoneen kokouksessa Charlestonissa, missä yritti heikoin tuloksin sovitella kahden demokrattiryhmittymän välillä.


title: Richard Taylor (kenraali)

text: Sisällissodan alkaessa Braxton Bragg pyysi häntä avustajakseen Pensacolaan Floridaan. Bragg tunsi hänet ennen sotaa, ja pyysi häntä auttamaan Pensacolaan lähetettävien joukkojen järjestämisessä. Taylor nimitettiin everstiksi 9. Louisianan jalkaväkirykmenttiin, jonka kanssa hän osallistui ensimmäiseen Bull Runin taisteluun. Miehet olivat valinneet hänet päälliköksi, koska uskoivat Taylorin langon Jefferson Davisin lähettävän heidät taisteluun nopeammin. 21. lokakuuta 1861 Taylor ylennettiin prikaatinkenraaliksi. Hän sai komentoonsa louisianalaisprikaatin Richard S. Ewellin Shenandoah Valleyn sotaretkeen Seven daysin taisteluiden aikana. Hän taisteli sotaretken aikana Front Royalissa, ensimmäisessä Winchesterin taistelussa ja Port Republicissa.